
Ayera nochi un bia mas SGB tabata den selebrashon. Un grupo mas a risibí nan diploma. Mester bisa BONER- 
IANO ta orguyoso di tantu Mary i Gairo kendenan banda di tabata bai skol, tabata bin laborá serka nos. Tur dia 
tabata kordá nan ku skol ta na promé lugá i ku nan ta bonbiní ora nan kaba ku nan lèsnan. Nan a duna oido i awe 
nan tin nan diploma den man. Masha pabien, nos ta orguyoso di boso! 


UNKOBON TA HIBA 
REINO KORTE 

KRALENDIJK – Pobre- 
sa na Karibe Hulandes ta 
un problema pèrsistente. E 
bònt di konsumidó boneria- 
no, UnKuBon, a entamá un 
kaso hudisial kontra Reino 
pa hasi algu na esaki. Mi- 
nister Carola Schouten di 
maneho di pobresa, pa me- 
dio di un bosero ta indiká ku 
e ta hasi tur loke posibel pa 
kombatí pobresa na Karibe 
Hulandes. Ketu bai mester 
midi e tèmpo i e grado di 
oumento di salario mínimo 
kuidadosamente. Un ou- 
mento muchu lihé por tin 
konsekuensia negativo pa 
e ekonomia i merkado la- 
boral. Profesor di derecho 
di estado, Douwe Jan Elz- 
inga, di parti ta indiká ku 
regularidat ta entamá kaso 
kontra estado hulandes, 
hopi bia sin éksito, pero e 
kaso aki ta demostrá riku 
na chèns. Mester tin un bon 
storia sí. 
Primintimentu 
Den un publikashon di 
NRC djárason, ta mustra 
ku Gabinete a primintí pa 
kombatí pobresa na Karibe 
Hulandes, bou di kua Bo- 
neiru, pero ku kasimente no 
a logra te ku awor. 
Komo Pastor riba e isla, 
Marc Hooijschuur (50) ta 
bishitá hopi habitante di 
Boneiru. Loke e ta mira 
hopi bia, ta fèrf blikiá, kor- 
tina sin koló, muebel kibrá, 
un frishidèr frus. E daknan 
hopi bia ta di plachi di zim i 
flur di betòn. 
Loke tambe Hooijschuur 
ta mira hopi bia, ta bishita 
di trabou di mandatarionan 
na Boneiru, kendenan ta 
bisa ku e isla ta bunita, ku 
nan ke skucha e habitan- 
tenan bon i ku nan lo tuma 
akshon. 
Hooijschuur: “Nan tur ta 


hopi mas ku bon biní, pero 
e bida di e boneriano ku 
tin’é difísil kasimente no ta 
kambia.” 


Problema pèrsistente 
E islanan Boneiru, St. 
Eustatius i Saba, na 2010 a 
bira munisipio partikular di 
Hulanda, huntu yamá Kari- 
be Hulandes. Sifra ofisial di 
pobresa no tin, pero for di 
diferente rapòrt a sali na kla 
ku pobresa ta un problema 
pèrsistente. Asina Ombuds- 
man Nashonal ta skirbi na 
2019: “Pobresa riba e tres 
islanan i e señalnan ku tin 
poko kambio den esaki, tin 
Ombudsman Nashonal pre- 
okupá.” 
Na 2015 un komishon 
bou di guia di èks minis- 
ter Liesbeth Spies a skirbi: 
“Gran parti di e poblashon 
ta eksperensiá pobresa dia- 
riamente.” 
Pa añanan kaba Gabi- 
nete ta primintí pa mehorá e 
kalidat di bida riba e islan- 
an. Te awor apénas a logra, 
a sali na kla for di e rapòrt 
anual di 2021 tokante esaki 
di e ministerio di asuntunan 
sosial i oportunidat di tra- 
bou. P’esei e bònt di kon- 
sumidó di Boneiru, UnKu- 
Bon, huntu ku un ofisina di 
abogado na Amsterdam, ta 
preparando un kaso hudi- 
sial kontra estado hulandes. 
“Nos ke forsa pa Hulanda 
tambe balorá su habitan- 
tenan na Karibe Hulandes, 
Wietze Koopman, kende ta 
atendiendo ku e kaso hudi- 
sial dentro di UnKoBon, a 
bisa. 
Otro sistema di 
impuesto 
Koopman (71), a muda 
di Hulanda pa Boneiru na 
2003. Pa hopi aña el a tra- 
ha komo konsehero di im- 


puesto, awor e ke bai gosa 
di bida. Ku wowo di falki 
na 2010 el a kuminsá sigui 
e plannan di Reino pa im- 
plementashon di un sistema 
di impuesto nobo na Karibe 
Hulandes. Lo a bai tuma 
lugá un desplasamentu di 
gastu enorme, entrada i 
ganashi lo bai keda kargá 
ménos i produktonan mas. 
E skoudernan fuerte pues 
lo bai paga ménos i esnan 
suak mas. Na 2011 a bini ku 
e sistema di impuesto nobo 
loke a sòru pa oumento di 
preis fuerte. Na Boneiru 
bo ta paga awor 9,50 dòler 
pa un pòchi di pindakas i 
meskos pa un kilo di drùif 
blanku. Oumentu di preis 
ta un orígen importante di 
pobresa. Pobresa por gran 
parti ta debí na e diferensia 
grandi entre preis haltu i 
entrada abou. Na Boneiru e 
entrada pro medio pa kas na 
2020 tabata 31.900 dòler, 
segun Ofisina Sentral di 
Statistik, CBS. Na Hulanda 
esaki tabata 32.400 euro. 


Dòbel trabou 
Meskos ku Pastor Hooi- 
jschuur, trahadó sosial Jan- 
ny Rombley (33), tambe 
hopi bia ta bishitá e boneri- 
ano na kas. “Mi ta mira 
frishidèrnan bashí, hopi 
potoshi. Sí bo mester traha 
hopi pa bini kla ku bo asun- 
tunan, hopi bia bo tin tiki 
tempu i energia pa mantené 
bo kas.” 
Ku hopi boneriano ka- 
simente no ta bini kla, no 
solamente por mira na nan 
kas, Pastor Hooijschuur ta 
bisa. "Hopi bia nan tin mas 
ku un trabou, pasobra ku 
unu nan no por salba finan- 
sieramente. 
Mi ta mira mesun hen- 
denan ku durante dia ta tra- 
ha den konstrukshon, ano- 


chi ta traha na hotèl komo 
siguridat. I algun hende ta 
traha shete dia pa siman.” 
Rombley ta mira esaki 
tambe den supermarket. Bo 
por hasi kompra riba krédi- 
to, e ora ei bo mester firma 
riba un bòn na kasa. Esaki 
ta sosodé tur dia. Promé ku 
e sistema nobo di impuesto, 
esaki tambe tabata sosodé, 
pero hopi ménos. 


Mínimo sosial 
Na 2012 Koopman hun- 
tu ku konosínan a instituí 
UnKoBon. Nan a mira ku 
kosto di bida subi ekstrem- 
adamente i ke a hasi algu. 
Nan a trata por ehèmpel pa 
konvensé e kompania di 
energia pa no oumentá su 
tarifanan. 
Awor nan ta trahando 
duru ya pa algun aña pa im- 
plementashon di un mínimo 
sosial na Karibe Hulandes. 
Esaki ta e suma mínimo 
ku un hende tin mester pa 
por kumpli ku e kostonan 
di promé nesesidat. E tres 
islanan konosí sí un salario 
mínimo i kompensashon, 
pero esakinan ta hopi mas 
abou i no konektá na e 
mínimo sosial stipulá di 
gobièrnu di Reino. Na Bo- 
neiru e salario mínimo pa 
ora ta por ehèmpel 6,03 
dòler, miéntras na Hulanda 
esaki ta 10.67 euro pa un si- 
man di trabou di 36 ora. 
Na 2019 Gabinete a pri- 
mintí di traha riba un míni- 
mo sosial pa e tres islanan. 
Pa esaki a kalkulá un suma. 
Esaki ainda ta hopi abou 
pa kumpli ku kostonan di 
eksistensia, pero e idea ta 
ku Gabinete ta bini ku sup- 
sidio pa baha e kostonan 
riba e islanan i awor esaki 
ta kalkulá teorétikamente 
riba e manera di un mínimo 
sosial real. P’esei Reino ta 


oumentá tambe e kompen- 
sashonnan i salario mínimo 
ku pasonan chikitu. 


Nada a kambia 
“Tur pues ta drùpel 
riba panchi kayente, dor 
di kua ya pa hopi aña real- 
mente nada a kambia na e 
problemátika di pobresa,” 
Koopman ta bisa, kende 
mes sí por bini kla bon ku 
su asuntunan. 
For di sifranan resien 
disponibel di CBS, a sali 
na kla te asta ku kasnan na 
Karibe Hulandes ku un en- 
trada ku ta mas abou ku e 
norma stipulá netamente a 
subi na lugá di baha, di 28 
porshento pa 29 porshento 
na 2020. 
Ku regularidat ta entamá 
kaso konta estado hulan- 
des, profesor di estado di 
derecho, Douwe Jan Elzin- 
ga, ta bisa. Hopi bia sin ék- 
sito, pero e kaso aki ta riku 
di oportunidat. Bo mester 
tin sí un bon storia. 


Reakshon 
E minister ta hasi es- 
fuerso pa hasi algu loke 
ta nesesario pa kombatí 
pobresa na Karibe Hulan- 
des, un bosero di minister 
Carola Schouten di kom- 
batimentu di pobresa, ta 
bisa. Mester midi e tèmpo i 
grado di oumento di salario 
mínimo ketu bai kuidadosa- 
mente. Un oumento muchu 
lihé por tin konsekuensia 
negativo pa e ekonomia i 
merkado laboral di e área 
karibense. 
E mira riba redukshon 
di kosto lástimamente no 
por keda realisá tampoko 
di awe pa mañan. Tokante e 
kaso di UnKoBon, e bosero 
ta bisa ku e bònt di kon- 
sumidó ta liber pa entamá 
un prosedura asina. 


Hulanda mester garantisá derecho di eksistensia 
UNKOBON TA HIBA 
REINO KORTE 

Un hende mester rekonosé 
su limitashonnan. Ta yega 
momentu ku bo no por hasi 
mas loke semper bo a kus- 
tumbrá di hasi den bo bida. 
T’esei ta e realidat. Ami ta 
un persona ku ta aseptá mi 
limitashonnan. Boso ta mira 
mi kana ainda, pero mi ta 
sinti ku e final no ta leu. No 
final di e ruta, sino final di mi 
karera komo kanadó. Pues 
ku mi mester pensa pa stòp. 
Realisá ku tur kos tin su ku- 
minsamentu, su eksistensia 
i final. Mi sa esei hopi bon. 


*** 
Ya tin un aña i mei kaba ku 
mi a stòp di partisipá komo 
presentadó di e programa 
radial Beku. Mi a presentá 
e programa aki for di 1985, 
bou di diferente nòmber i 
konsepto, semper sinem- 
bargo ku komo liña kòrá 
historia, kultura i naturalesa. 
Na kuminsamentu di aña 
pasá mi a stòp i e keda man- 
tené e desishon aki te awor. 
Tabata un desishon irevoka- 
bel despues di kasi 35 aña. 


*** 
Niun hende no ta indispen- 
sabel riba e mundu aki. Ata 
Beku a sigui despues ku mi 
a stòp na kuminsamentu di 
aña pasá. Ubaldo, Chon i 
Jeanette a sòtu pa kontinu- 
ashon. Anke nan tur ei tin 
mas edat ku mi, nan ta yen 
di energia pa sigui. Pabien 
pa nan! 


*** 
Awor mi ta den proseso pa 
baha man na kaminata den 
mondi (naturalesa). Promé 
ku mi stòp mi ta bai kana 
mayoria grandi di e rutanan 
ku m’a yega di kana kaba 
un biaha mas ku grupo. Pa 
delaster biaha. Djadumingu 
otro siman, 17 di yüli, ta 
Ruta Wayaká. Pa tur esnan 
ku no a kan’é ainda, òf ku ke 
kan’é último biaha huntu ku 
mi, app bo inskripshon na e 
number di telefòn 790-9292. 
E preis e biaha aki, mirando 
e durashon (4 ora), lo ta 20 
dòler pa persona. Sòpi na 
final, trahá pa mi mes. Ade- 
mas fruta i awa na kumin- 
samentu i final. Lo mi traha 
dos diferente sorto di sòpi. 
Fundraising pa FuHiKuBo. 


*** 


KRALENDIJK – Dia 15 
di mart 2023 tin elekshon 
pa Konseho Insular, puntrá 
den e programa Aktualidat 
na Bonaire.tv kon su par- 
tido ta pará pa elekshon, 
Elvis Tjin Asjoe, lider polí- 
tiko di MPB, a afirmá ku 
MPB ta kla pa elekshon. 
MPB a keda un partido sta- 
bil, sí tabatin elekshon aki 
un luna, nos lo tin un lista 
bon balansá manera ku- 
stumber. 
Tjin Asjoe a splika ku 
e tempu aki komo partido 
ta usando pa sigui prepará 
i insentivá e parti di kam- 
paña. Un par di luna pasá a 
kuminsá ku asuntunan in- 
terno i a kuminsá tambe pa 
buska kandidatonan nobo i 
a papia ku kasi tur kandi- 
dato i puntra nan sí nan ta 
deseá pa kontinuá i ken nò 
i asina tin un bista di e lista 
ku ta bai elekshon kuné. 
Tambe, segun Tjin As- 
joe, ta analisando di e 35 
hendenan ku a bai elekshon 
bia pasá kuné, kuantu ta 
kontinuá kuné i kuantu nos 
mester buska na lidernan 
nobo. Tin mas ku mitar ku 
ta kontinuá, tin hende ku no 
ta biba na Boneiru mas, tin 
hende a haña trabou nobo i 
a pone mas énfasis riba nan 
trabou, estudio i e parti di 
famia. 
Tjin Asjoe: “Nos ta un 
partido dinámiko i di un 
manera hopi habrí nos ta 
kombersá ku kandidatonan 
pa wak e motibu sea nan 
ke kontinuá òf no kontinuá. 
Esnan ku ke kontinuá nos 
ta sigui ku e parti di treinen 
i formashon pa keda man- 
tené mesun kuadro di refe- 
rensia di tur kandidato, 
sigur esnan nobo ku bini 
pa bai elekshon. Sí tabatin 
elekshon aki un luna, ya 
kaba nos tin un lista bon 
balansá, treinen ta kuminsá 
dentro di poko i stap pa stap 


nos lo insentivá kampaña.” 
Tjin Asjoe a sigui bisa, 
e i e dos otro miembronan 
di frakshon di MPB ta kon- 
tinuá den Konseho Insular 
i nan ánimo ta hopi haltu. 
Nos frakshon ta interkam- 
biá hopi riba kosnan ku ta 
tuma lugá den komunidat 
i den gobernashon. Hen- 
nysonn Thielman tambe ta 
kontinuá i pa loke ta trata 
Nina den Heyer interna- 
mente den partido ta evalu- 
ando su desishon final sí e 
ta kontinuá sí òf nò. Kasi 
10 aña den Heyer a hinka 
su skouder bou di polí- 
tika i kada ken na un dado 
momentu mester evaluá 
internamente pa su mes i 
su famia sí e ta kontinuá. 
Komo partido nos ta habrí 
pa kualke desishon final ku 
kai serka dje i ta habrí pa 
dun’é sosten. 
“Mi no ta mira den 
Heyer pa kontinuá ku otro 
partido, e ta ko-fundadó di 
MPB i semper el a karga 


ku partido. Su trabounan a 
pone ku el a bira e promé 
hende muhé pa haña mas 
voto na Boneiru, loke ta 
algu noble i bunita. Nos a 
bin ripará den polítika di 
Boneiru ku tin un tempora- 
da ku e votadó ta buska un 
lider nobo di konfiansa ku 
nan por depositá nan voto 
riba dje, Tjin Asjoe a bisa. 
Tjin Asjoe a sigui bisa, 
den koalishonnan ku a for- 
ma tabatin hopi gobièrnu ku 
a kai i bai bin i e tabata hopi 
na Aruba i hendenan a plak 
na dje ku nunka e no tei i a 
pone ku nan a buska un otro 
lider den MPB pa dun’é 
konfiansa i e ta aploudí ku 
e konfiansa ei a keda dentro 
di MPB i semper e ta bisa 
no ta importante ken haña 
e votonan, importante ta pa 
MPB logra saka un kantidat 
di asiento. Sí den Heyer 
bai, di akuerdo ku Tjin As- 
joe, tin un Hennyson Thiel- 
man ku ta lantando awor 
aki ku ta kreando konfiansa 


i tambe e diskushon ku ta- 
batin ku e tabata mas na 
Aruba ku Boneiru no tei 
mas konsiderando ku el a 
divorsiá for di aña 2020. 
Puntrá sí e mes ta kon- 
tinuá den polítika, Tjin As- 
joe a bisa sí e tempu ta kla 
pe bai hasi algu otro, ku 
gran amor, pero el a krea 
un partido i a krea lidernan 
nobo ku poko poko ta for- 
mando pa karga e respon- 
sabilidat di Konseho Insu- 
lar i gobernashon i ohalá ku 
aworó pa e parti di lideraz- 
go tambe. 
Tjin Asjoe: “Na e mo- 
mentunan aki mi ta kere ku 
partido mester di e lideraz- 
go di mi persona pa mini- 
malmente un periodo mas. 
Mantené diputado i man- 
tené stabilidat den Konseho 
Insular i henter un koali- 
shon ta hopi difísil. No tin 
instabilidat, mi a mantené 
gobièrnu stabil henter e 
periodo di gobernashon 
aki.” 


MPB a keda un partido stabil 
MPB kla pa elekshon 


KRALENDIJK – Tin 
un situashon insoportabel 
ta eksistí pa lunanan kaba 
den Kaya Irlandia na Playa. 
Ta trata di e kaya di reda- 
kshon di Extra i BONERI- 
ANO, 
tambe 
Kadaster. 
Un instansia òf kompania 
a koba riba e kaya aki pa 


pasa kabel òf ta pipa, pero 
no a yena kanal ku a keda 
tras na drechi. Den pasado 
ya BONERIANO a pub- 
liká tokante e situashon aki, 
a laga drech’é, pero awor 
pa lunanan kaba e situ- 
ashon ta meskos, ku komo 
konsekuensia ku outomo- 


bilistanan ku no sa ta dal ku 
nan vehíkulo den e kana, 
kousando daño. 
R&O 
ta 
responsabel 
pa kalidat di kareteranan 
boneriano i mester pone e 
kompania òf instansia ku a 
laga e kanal habrí aki atras 
responsabel. 


Pa lunanan kaba den Kaya Irlandia 
Situashon insoportabel 

MIEDU TA TRESE ANSHA I 


DESÁNIMO 
“No tene miedu, pasobra Mi ta ku bo; no desmayá, 
pasobra Mi ta bo Dios. Lo Mi fortalesébo, sí, lo Mi 
yudabo, sí, lo Mi sostenébo ku Mi man drechi di 
hustisia.” Isaias 41:10(BS) 
Ken no sa tin miedu? Nos a kaba enfrentá e pan- 
demia di ‘Covid-19’, esei a pone ku hende ta kana ku 
mas miedu ku nunka. Miedu di kontagiá ku e virùs, 
miedu di muri, miedu di pèrdè trabou. E dikshonario 
‘The Free Dictionary’ ta defi ní miedu asina’ki: -per- 
tubashon i angustia di ánimo dor di un peliger òf un 
riesgo real òf imaginario. -temor ku un persona por 
tin, ku ta bai sosodé kuné nèt loke ku e no ta deseá.- 
Sinónimo ta: temor òf teror. 
Dios ta papia hopi di miedu pasobra E sa ku ta un 
emoshon ku ta invadí hende. I su kompañero ta an- 
sha i desánimo. Ta sentimentunan normal, pero ku 
no mag keda muchu hopi tempu den nos sistema. 
Nos mester siña kon ta dil ku miedu. Den e versíkulo 
di awe Señor Dios ta duna 5 punto pakiko nos no 
mester tin miedu ni desmayá. Nan ta: 1. Señor Dios 
mes ta huntu ku nos, 2. E ta nos Dios, 3. E ta for- 
talesé nos, 4. E ta yuda nos i 5. E ta sostené nos. 
Ora nos realisá e 5 puntonan ei, kere nan i praktiká 
nan, mesora Dios ta transformá nos miedu i ansha 
den un pas profundo. 
Pues Dios ta siña nos esei den Su Palabra. Juan 
14:27 “Pas Mi ta laga pa boso, Mi pas Mi ta duna 
boso, no manera mundu ta duna, Mi ta duna boso. 
No laga boso kurason bira intrankil, ni lag’e tene mie- 
du.” Ansha i desánimo ta kompañero di miedu, ma 
e presensia di Dios ta duna Pas berdadero. Miralda 
Paula-Frans 
Produkshon Trans World Radio 
Tur mèrdia 12’or ta kuminsá un programashon nobo di 4 ora. 
E programashon aki ta ripití pa 24:00. 


Programanan di Bonaire.tv 
TELBO kanal 70 
Flamingo TV kanal 23 

12.00 Aktualidat: 
Dia di Emansipashon 2 
13.00 Aki Boneiru: 
Win Anthony 
14.00 Herensia: 
Emiliano Crestiaan (Fabrika Di Kalki) 
15.00 BAPA: 
Kanta Orkidia (Lansamentu CD Nobo) 
16.00 Herensia: 
Mayra Filomena Cofﬁ e 
17.00 Aki Korsou: 
Museo di historia natural di Korsou 
18.00 Herensia: 
Donko Cicilia 
19.00 BAPA: 
Karel Boekhoudt (Super Dynamic) - 
Jay Haviser (Bonai) 


20.00 Herensia: 
John Hart 
21.00 Aki Korsou: 
Tobias Lampe 
22.00 Herensia: 
Carla De Los Santos 
23.00 BAPA: 
Feliciano Da Silva Piloto i Vita Frans 


KRALENDIJK -- For di 
yanüari 2020 te ku awor, ta- 
batin mas ku 20 intento pa 
trata na tumba e gobièrnu 
aktual. “Nos tin stabilidat, 
mi a mantené e gobièrnu 
stabil. Mi tin sufi siente 
eksperensia 
polítiko 
pa 
mira di aleu sierto kosnan 
ku ta bini i intentonan pa 
tumba gobièrnu,” segun El- 
vis Tjin Asjoe. 
Tjin Asjoe den e pro- 
grama Aktualidat na Bo- 
naire.tv, a bisa tin lidernan 
tras di kortina ku ta trata di 
infl uensiá miembronan di 
MPB den Konseho Insular 


pa splika nan di kon nan 
ta kere ku tin mester i un 
otro koalishon. Tjin Asjoe: 
“E konfi ansa di ami komo 
lider ku mi tin ku kada un 
di nos miembronan, tantu 
den Konseho Insular komo 
diputado, ta pone ku ora 
tipo di kosnan ei ta trata 
na lanta, nan ta komuniká 
ku mi mesora i nos ta des- 
mantelá kada intento. Nos 
hendenan na ningun mo- 
mentu tabata kla pa eheku- 
tá pensamentu di otronan.” 
Prinsipalmente tabatin hopi 
diskushon tokante kayanan 
malu i ta usa esakinan ku 


gobièrnu no ta sirbi i no ta 
hasi nada i mester bini un 
otro gobièrnu. Último taba- 
tin e diskushon di Chogogo 
i awor Sunset. Kada bia ku 
tin un diskushon ku ta lanta 
bira emoshonal den pueblo 
un òf mas hende pafó di 
partido, ta bini ku e pensa- 
mentu ku p’esei gobièrnu 
mester kai. Den tur gobièr- 
nu meskos ku den tur kas 
tin diskushon, sí kada bes 
tin un diskushon ku e ta 
bira algu emoshonal i esei 
mester ta motibu pa tumba 
gobièrnu, e ora ei ta tur si- 
man gobièrnu tin ku kai, 
Tjin Asjoe a bisa. 
“Mi ròl den e koalishon 
aki komo lider polítiko ta 
ku mi ta e kapitan di stabi- 
lidat, i ta sòru pa mantené e 
lidernan di partido huntu i 
tambe e grupo di koalishon 
huntu pa esnan ku ta traha 
komo diputado awor aki 
por traha den tur trankili- 
dat,” segun Tjin Asjoe. 


Oscar Lighthouse tambe a keda akreditá komo kom- 
pania di edukashon pa studiantenan di MBO. Aktu- 
almente e restorant ta akreditá pa studiantenan ku 
ta studia biahe i hospitalidat, nivel 3 i 4. Riba e foto 
dosente Janine huntu ku e studiantenan ku e ta guia. 
KRALENDIJK-- 
Riba 
djaluna 4 di yüli un aksi- 
dente ku un outo a tuma 
lugá na Kaminda Gurubu. 
Shofùr di e outo a deklará 
ku e tabata koriendo den 
direkshon di Playa na mo- 


mentu el a pèrdè kontrol 
den e bògt skèrpi i a kore 
drenta mondi. 
E shofùr tabata ileso i su 
reibeweis i papelnan di se- 
guro tabata na òrdu. 


Mas kompania di edukashon 
akreditá 


Elvis Tjin Asjoe ta konﬁ rmá 
Hopi intento pa 
tumba gobièrnu 


Outo a drenta mondi 

KRALENDIJK – Nos 
ta den e mes un fase ku nos 
tabata na 2010. Ta impor- 
tante pa Kolegio Ehekutivo 
informá di esaki, evitá pa 
Hulanda no yena tur asuntu 
manera a sosodé na 2010. 
Bibienda sosial na Boneiru 
ta Konseho Insular mester 
atendé i no Hulanda. E tipo 
di kosnan aki nos no a trese 
nan dilanti na Hulanda, pa- 
sobra ta kos ku mester regla 
aki. Esaki Clark Abraham, 
lider di Frakshon di De- 
mokrat a bisa durante un 
enkuentro ku prensa djára- 
son mainta relashoná ku su 
biahe pa Hulanda. 
Abraham, durante e en- 
kuentro tabata kompañá pa 
presidente di Demokrat, 
Peter Silberie. 
El a bisa: “Nos tabata 
na Hulanda i awor ke konta 
loke a nos a hasi aya. Tur 
aña Konseho Insular ta 
partisipá na un reunion na 
Hulanda. Konseho Insular 
ta partisipá na esaki i nos 
komo frakshon ta bai mas 
den profundidat. Nos ta den 
situashon na Boneiru, lei- 
nan ta trahá na Den Haag. 
Ta tristu kon e leinan aki 
ta hinká den otro. Hopi bia 
informashon no ta bai ko- 
rektamente pa komunidat. 
Tambe nos ta dependé hopi 
di Hulanda.” 


Kompliká 
Abraham a sigui bisa, 
Demokrat ta representá e 
komunidat. Via via a hasi 
kontakto pa yega na e bo- 
sero di enseñansa. Un kos 
importante pa tuma di 
dje, hendenan di Eerste i 
Tweede Kamer no ta biba 
na Boneiru i nan no sa e 
doló den pueblo. A papia 
kasi 4 ora pa splika nan 
esaki. 
E situashon aktual na 
Boneiru ta kompliká, se- 
gun Abraham. No ta loke 
nos ke, Demokrat no ta di 
akuerdo i ku e loke ta soso- 
dé, esta ku Hulanda ta traha 
leinan i e forma ku e kos- 
nan ta bayendo. Demokrat 
ta úniko ku no a fi rma e 
akuerdo di gobernashon, i 
tin bia hende ta kere e par- 
tido ta hasi kos difísil, pero 
awor 4 aña despues por 
mira ku no a yega ni 30 por- 
shento di loke a pone den e 
akuerdo di gobernashon. 
Demokrat a boga pa 
yega na akohida pa mucha, 
pa e ta 100 porshento grátis. 
Kolegio Ehekutivo no ta 
informá na tempu i komo 
frakshon no por obligá nan. 


Mas gobernashon 
Abraham: “Ta nos mes 
ta hasi pregunta i ta riba e 


página Facebook’ di Par- 
tido Demokrat . Poko poko 
mas relato ta bai sali kiko 
nos a bai hasi na Hulanda. 
Demokrat ta boga hopi pa 
nos tin mas gobernashon 
pa Boneiru. Nos ta traha pa 
pueblo i nan tin derecho pa 
sa kiko nos ta hasi.” 
Abraham a sigui bisa, 
nos ta den e mes un fase ku 
nos tabata na 2010. Ta im- 
portante pa Kolegio Eheku- 
tivo informá di esaki, evitá 
pa Hulanda no yena tur kos, 
manera a sosodé na 2010. 
Bibienda sosial na Boneiru 
ta Konseho Insular mester 
atendé i no Hulanda. E tipo 
di kosnan aki nos no a trese 
nan dilanti na Hulanda, pa- 
sobra ta kos ku mester regla 
aki. Awor na Boneiru nan ta 
bisa nos man ta mará, pero 
awor ku tin chèns pa aktua, 
no ta aktua. 
Demokrat ta bai pu- 
bliká tur loke nan a hasi nan 
a Hulanda i prensa mester 
publiká ki ta pasando. Nos 
no tin prensa, bon bisa, un 
radio, televishon òf korant 
ku ta di nos. Pueblo no ta 
na altura loke ta sosodé. E 
maneho ku ta hiba na Bo- 
neiru, no ta na bienestar di 
boneriano, Abraham a bisa. 


Importante 
Próksimo elekshon ta 


KRALENDIJK-- 
Den 
oranan trempan di mèrdia 
riba djamars 5 di yüli, sen- 
tral di polis a risibí notifi - 
kashon tokante un hòmber 
pèrdí. 
Mesora 
a 
inisiá 
un 
búskeda pa e hòmber di 
nòmber Ertmann Alexan- 
der Valdink, di 70 aña di 
edat. A mira e hòmber, un 


pashènt di Alzheimer, úl- 
timo pa mas o ménos 8.30 
or na Kaya Haldu. 
A informá prensa tam- 
be mesora ku a publiká un 
pòtrèt di e hòmber. 
Atardi mas lat a logra 
haña e hòmber bèk sano 
i salvo. Pa seguridat per- 
sonal di ambulans a hasi un 
chekeo médiko mirando e 


KRALENDIJK--Alre- 
dedor di 6.55 or di mainta 
riba djárason 6 di yüli, un 
aksidente entre un outo i 
un skuter a tuma lugá riba 
e krusada-T di Kaya Betico 
Croes i Kaya Hermandad. 
Shofùr di e outo a deklará 
ku e tabata kier a lora na 
su man robes pa subi Kaya 


Hermandad. Shofùr di e 
skuter ku tabata koriendo 
riba Kaya Betico Croes 
kier a pasa e outo aki ku 
konsekuensia ku nan dal 
den otro. 
Personal di ambulans a 
trata shofùr di e skuter na 
e sitio mes i e no mester a 
bai hospital. 


KRALENDIJK – Des- 
de Karibe Hulandes a hasi 
2.257 transakshon inusual 
serka e unidat fi nansiero di 
inteligensia hulandes, FIU. 
FIU a marka 209 di e esaki- 
nan komo sospechoso. 
Bankonan a mèldu ma- 
yoria, 2.163. Riba distansia 
hopi leu siguí pa Duana ku 


38, Notario 25, konsehero- 
nan di impuesto 10, ne- 
goshantenan di outo 10, ne- 
goshá den prenda presioso 
9 i kasino 2. 
Aña pasá a hasi e lei pa 
evitá labamentu di plaka i 
fi nansiamentu di terorismo 
BES, Wwft BES, mas skèr- 
pi. 


hòmber su edat. 
Ku e ayudo i sosten di 
prensa i abitantenan atento, 
por a logra haña e hòmber 
rápido. Polis ke gradisí un 
i tur ku a duna informashon 
via 715 8000 òf 9310 ku 
a kondusí na hayasgo di e 
hòmber. Un danki na pren- 
sa tambe pa tremendo ko- 
perashon di semper. 


Hòmber pèrdí lokalisá 


Mester evitá ku Hulanda ta atendé tur asuntu 
Konseho Insular mester 
atendé bibienda 


importante, di akuerdo ku 
Abraham. Tin algun gober- 
nante ta bisa ku nos ta hasi 
fèrfelu. Tin bia bo ta mira e 
isla bai pèrdí. E isla ta re- 
galá na otronan. Nos isla ta 
bayendo pèrdí, no ta sobra 
pa nos yu i nietunan. 
Otro kos, Abraham ta 
sigui, na Boneiru si bo tin 
fam Abraham, bo no ta 
haña trabou. “Mi a bai traha 
na Kòrsou, gana bon sèn i 


mi a lag’é bin Boneiru pa 
traha pa mi isla kaminda mi 
a lanta. Último 20 aña ta e 
mes un gobièrnu i diputa- 
donan ta na mando. Awor 
a bira ora pa skohe pa otro 
hende tuma mando. De- 
mokrat masha poko tabata 
den gobièrnu último 20 
aña. Tin progreso serio ka- 
minda, pero hopi kos ta bai 
inkorekto pa nos biba e bon 
progreso.” 


Choke entre outo i skuter 


Hopi transakshon 
inusual na 2021 

KRALENDIJK -- Man- 
datario hulandes e último 
lunanan aki ta bula bai bini 
pa e islanan karibense. Sí 
ta na Sekretario di Estado, 
Alexandra van Huffelen, 
di relashonnan den Reino, 
esaki lo sosodé mas frekue- 
nte. E ta haña ku e bishi- 
tanan di trabou ta kondusí 
na mihó desishon polítiko 
na Den Haag pa hende den 
Karibe. 
Den un artíkulo skirbí 
pa Marit Severijnse pu- 
bliká pa Reyt Karibense, ta 
bini dilanti ku van Huffelen 
ta bisa ku pa motibu di su 
diferente bishitanan di tra- 
bou, el a kuminsá pensa 
i mira e problemanan na 
e isla un tiki diferente. E 
ora ei bo ta tende i mira e 
kos serka un hende ku ber- 
daderamente a eksperensiá 
esaki. 
Kada bia bo ta haña im- 
preshon nobo, van Huffe- 
len a bisa na fi n di su di dos 


bishita na Boneiru. “P’esei 
mi ta haña importante pa 
mi koleganan bini aki, pa 
nan tei. Pa medio di bini 
huntu ku mi koleganan, nos 
por mira e núkleo di e pro- 
blemátika.” 


Esensia di problema 
Riba medionan sosial 
hopi bia por lesa e reakshon 
ku e mandatarionan ta ‘di 
biahe poko urgente pagá 
pa trabou’, ora nan bishitá 
e partinan karibense. “Pero 
si bo no t’aki, bo no ta mira 
ta kiko ta e esensia di e pro- 
blemátika. Tampoko bo por 
tuma e pasonan korekto ku 
ta asina nesesario,” e sekre- 
tario di estado ta haña. 
“Na febrüari mi a tene 
e promé kòmbersashon- 
nan ku inkreiblemente hopi 
hende ku a konta masha 
tantu tokante loke nan ta- 
bata pensa ku ta nesesario. 
Entretantu den e nota di ini- 
sio di aña nos a reservá un 


presupuesto grandi pa Bo- 
neiru, St. Eustatius i Saba,” 
segun van Huffelen. 


Bibienda 
Minister Hugo de Jonge, 
enkargá ku bibienda i or- 
denamentu espasial, a bini 
huntu ku Sekretario di Es- 
tado van Huffelen pa pa- 
pia tokante e problemanan 
rònt di kas pa biba. Na Bo- 
neiru tin un petishon grandi 
pa kas pagabel pa hür i di 
kumpra. 
De Jonge, na nòmber di 
gabinete, a anunsiá algun 
medida pa yuda e boneria- 
no komun haña un kas. 


Kuido di salú 
Sekretario 
di 
Estado 
Maarten van Ooijen di sa- 
lubridat públiko, bienestar 
i deporte, tambe tabata na 
turno. Den e munisipionan 
ekstraordinario 
Boneiru 
i St. Eustatius, el a tene 
kombersashon tokante kui- 


do médiko, kuido di hóben 
i enfoke di violensia do- 
méstiko. 
Djamars el a papia na 
Aruba ku e tres minister- 
nan di kuido di e paisnan 
outónomo 
Kòrsou, 
St. 
Maarten i Aruba, pa hasi 
palabrashon den e área di 
salubridat públiko. 


Kordialidat 
“Ta remarkabel ku e 
sekretario di estado durante 
su bishitanan di trabou ta 
okupá su mes hopi ku ku- 
minsá un kombersashon 
ku habitante”, koresponsal 
Marit Severijnse ta konta. 
Durante un paseo na e 
bulevar di Kralendijk, van 
Huffelen ta kuminsá kòm- 
bersashon chikí ku por 
ehèmpel piskadó. Durante 
konferensia di prensa na e 
islanan ABC, semper e ta 
kuminsá su spichnan ku e 
promé frasenan na papia- 
mentu. Kisas tin hende ku 


no ta haña esaki masha kos, 
pero bo ta mira ku e hende 
djaki ta apresiá. 
Tambe den su spich e ta 
dirigí su mes direktamente 
na e habitantenan: ‘Boso 
tabata ke… i nos a skucha. 
Awor nos a bini pa skucha 
kiko mas mester di dje’. 
Bo ta tende di habitante 
ku nan tin e impreshon ku 
Van Huffelen ta un hende 
ku sinseramente ta interesá 
den nan. E ta papia ku entu- 
siasmo tambe tokante e fi - 
estanan kultural ku e ta par- 
tisipá na dje. Pa e motibu 
aki hende awor ta ferwagt 
hopi di dje. 
Gezaghèber 
tambe 
a 
ekspresá su apresio pa e 
echo ku e sekretario di es- 
tado tin e intenshon pa trese 
mas tantu kolega posibel 
na Boneiru. Na Boneiru ta 
spera ku esaki lo trese kam- 
bio berdadero, pasobra nan 
tin añanan largu ta sinti ku 
a tene nan atras. 


KRALENDIJK – Pa e 
partinan karibense di Re- 
ino e drèmpelnan pa bini na 
remarke pa kontribushon 
for di fondonan europeo, 
ta haltu. Segun Sekretario 
di Estado Alexandra van 
Huffelen riba reakshon di 
pregunta for di Tweede Ka- 


mer. 
Tur seis isla por hasi a- 
pelashon riba fondonan di 
Union Europeo. 
Spesial pa paisnan i áre- 
anan ultra mar, LGO. Pero, 
van Huffelen ta skirbi: “E 
aksesibilidat pa e fondonan 
no ta garantia pa por gosa 


eksitosamente. E prose- 
duranan di e komishon 
europeo ta kompleho i ta 
eksigí hopi konosementu i 
abilidat. 
Sí akaso LGO ta deseá 
esaki, mi por ofresé sosten 
pa esaki. Komo punto mi ta 
keda hasi esfuerso dentro 


di Union Europeo pa am- 
plia e aksesibilidat pa fon- 
donan di Union Europeo pa 
LGO." 
Pa Boneiru gezagheb- 
ber Edison Rijna ta okupá 
e funshon di ofi sial terito- 
rial outorisá, pa amplia e 
relashon ku Union Europeo 


i asina kita e drèmpelnan 
pa fi nansiamentu di Union 
Europeo. 
Asina el a papia durante 
su bishita resien na Bruse- 
las ku direktor di Latino 
Amérika i Karibe di Direc- 
torate International Partner- 
ship, Jolita Butkeviciene. 


Van Huffelen tokante biahamentu: 
Importante pa tur kolega mira esensia 
di e problema 


Kaminda pa yega na fondo di Union 
Europeo kompleho 


Djaweps 7 yüli 2022 
7 


KRALENDIJK – Kon- 
memorashon di sklabitut a 
haña hopi atenshon e aña 
aki na Boneiru. Gobièrnu di 
Boneiru, atrabes di SKAL 
(Sekshon di Kultura, Arte, 
Literarura), a uni forsa ku 
diferente entidat lokal pa 
organisá aktividat relas- 
honá ku sklabitut. 


E promé aktividat tabata 
riba dia promé di yüli, e fe- 
cha di konmemorashon di 
e echo ku na 1863 a abolí 
sklabitut riba e islanan hu- 
landes den Karibe i na Sür- 
nam. Riba djabièrné promé 
di yüli Museo Terramar a 
organisá un anochi di charla 
na Plaza Resort Boneiru, ku 


komo orador Max Elstak i 
Laurindo Andrea. Nan tur 
dos a iluminá aspektonan 
di sklabitut na nan manera. 
Spesialmente e charla 
di Elstak, eks-dosente di 
geografi a i historia, a habri 
wowo di hopi hende riba 
e krueldatnan di sklabitut, 
manera e forma di kapturá 
i transportá afrikanonan pa 
Karibe pa traha komo ka- 
tibu. 
Elstak a bisa entre otro: 
“E hendenan aki mester 
a permanesé riba otro, na 
menara di bisa, den bo- 
dega di e barkunan aki, na 
unda nan tabata uriná, aro- 
há, hasi nan sushi i muhé- 
nan tabata haña nan regla. 
Boso mes por imaginá kon 
a-higiéniko i inhumano e 
situashon tabata. Na mo- 


mentu ku un barku asina 
yega dilanti haf di Kòrsou 
por a hole esaki.” 
Laurindo Andrea a papia 
tokante entre otro e infl uen- 
sia ku sklabitut di afrikano 
tabatin riba nos manera di 
bisti awendia. Andrea ta un 
speshalista den moda. 
Boy 
Janga, 
músiko, 


tabatin un presentashon 
kòrtiku tokante muzik i 
instrumèntnan 
musikal 
di orígen afrikano. El a 
demonstrá bamba, marim- 
ba, karkó i otronan. Huntu 
ku otro persona nan a toka 
algu dje muzik krioyo di 
Boneiru, ku opviamente tin 
un orígen afrikano. 


KRALENDIJK -- Fun- 
dashon Históriko Kultural 
Boneriano 
(FuHiKuBo) 
a para dos biaha ketu na 
sklabitut den fi n di siman, 
konmemorando 159 aña 
di abolishon di sklabitut. 
Djasabra 2 di yüli Fun- 
dashon Históriko Kultural 
Boneriano 
(FuHiKuBo), 
riba su mes, a organisá un 
ekskurshon pa Fontein. 
Kasi 30 persona a parti- 
sipá. Tabatin interes pa 
mira e fuente di awa dushi 
na Fontein, pero tambe e 
pinturanan di indjan na un 
baranka. Algun di nan ori- 
ginal, algun falsu. 
Segun 
Bòi 
Antoin, 


presidente di FuHiKuBo, 
motibu ku a organisá e 
ekskurshon aki tabata pa 
papia riba un lantamentu di 
katibu ku a tuma lugá na e 
sitio aki dia 10 di novèmber 
1834 bou di guia di e katibu 
di rei Martis di Katalina 
Janga. 
Antoin: “Boneiru tabatin 
básikamente tres plantashi 
den e periodo di 1816 pa 
1868. Un pabou di Rincon, 
un pariba di Rincon, tambe 
Ambiona, na unda te ainda 
tin tambe un mangasina di 
rei, mas chikitu ku esun di 
Rincon.” 
Na 1997 Bòi Antoin a 
skirbi e buki titulá ‘Lanta- 


mentu di Katibu’, basá riba 
investigashon ku el a hasi 
na Archivo di Reino. 
Ta trata di un suseso 
importante den historia di 
Boneiru, kaminda un grupo 
di katibu a nenga di sigui 
traha den e área di Fontein 
(‘landstuin ten oosten’), 


debí na e forma kon dos 
bomba tabata trata nan. 
Antoin a tene un charla na 
Fontein tokante e lanta- 
mentu di katibu aki. 
El a splika ku den e buki 
‘Bonaire; 
Van 
Indianen 
tot Toeristen’ outor Johan 
Hartog apénas a dediká 


un kuart página na e sus- 
eso aki, anto pa kolmo djis 
indiká ku tabata un ‘rel’ 
kousá pa ‘enkele ongehoo- 
rzame slaven’. 
Tipifi kante pa e wowo 
ku kua e hulandes oropeo 
tabata mira i interpretá his- 
toria di e islanan aki 


Max Elstak ku charla impaktante 
Abolishon di sklabitut a haña hopi atenshon 


Aktividat na Fontein 
FuHiKuBo a para ketu na sklabitut 

¡Gracias por haber respondido mi llamado!” 06/25 


"¡Queridos hijos! Me regocijo con ustedes y les 
agradezco por cada sacrificio y oración que han 
ofrecido por mis intenciones. Hijitos, no olviden que 
son importantes en mi plan de salvación de la 
humanidad. Regresen a Dios y a la oración para que 
el Espíritu Santo obre en ustedes y a través de 
ustedes. Hijitos, yo estoy con ustedes en estos días 
en que Satanás lucha por fomentar la guerra y el 
odio. La división es fuerte y el mal actúa en el hombre 
como nunca antes. 


41 Años de apariciones de María Reina de La 
Paz en Medjugorje 


Mensaje del 25 de Junio de 2022 
a Marija 


NOS A TOPA 


Selebrando dia di tata, tokando promé bia kantikanan ku 
no ta den buki di misa, mi a topa mener Mercelina. Manera 
ta tradishon di kas di grandinan di Fundashon Mariadal, 
nan ta skohe un tata riba e dia i el a resultá Jose Ricardo 
Mercelina. Ta un konosido eks-dosente di SGB sekshon 
di LTS. Un mener, manera nan ta bisa awendia, ‘soldá’! 
Mi ta kòrda kon e muchanan tòf kurpa grandi yen di boka 
e tempu aya, tabatin miedu i rèspèt pa mener Mercelina. 
No pa bisa ku e otronan no tabata fuerte, pero mi sa wak 
e kore tras di e muchanan, algu ku otro mener no por a 
hasi. E ta sali kore nan tras ku palu. 
Si un hende a bai skol masoménos na 1990 i tabata haña 
lès serka mener Statie, for di den su klas bo ta tend’e 
ròshi e muchanan òf nan ta kore p’e i e nan tras. No ta- 
bata su hasí, pero e mester a aktua asina. Sin molesti’é, 
e ta masha gewon i trankil. P’ami e no a hasié inkorekto. 
E chubatunan ku tabatin e tempu ei na SGB, e parti di 
LTS, si bo no ta mener tòf, nan ta pasa riba bo. Esei a 
sosodé tambe ku algun otro, kaminda muchanan tabata 
disidí den kla. Mi no ta menshoná nan nòmber. Mi sa ku 
mener Mercelina tabata tòf i muchanan ta komentá ku 
mester tene bon kuenta kuné. 
Ami nunka tabatin malkomprondementu kuné, tampoko 
ku otro dosente. Semper mi a respetá tur i siña loke nan a 
bisa mi. El a duna resultado tambe. 
Mi a mir’e na kas di grandinan. I asina tempu ta pasa, hen- 
denan ta bira grandi i mester di bon atenshon. Tremendo 
mener di skol i el a siña hopi mucha kon pa nan por traha 
nan mes kas i kas pa otronan. Awor e ta tata di kas di 
grandinan na Fundashon Mariadal. 
Ta di lamentá ku awendia ta stranhero so por traha den 
konstrukshon i tiki hende lokal. Fishi den kua ku tin bon 
sèn ta lora. 


Gerensia di TELBO tambe e aña aki a disidí di pone krans na busto di Simon Bo- 
livar. Ofi sina di e kompania di telekomunikashon ta situá den Kaya Libertador Si- 
mon Bolivar, nèt enfrente di e busto. Fotonan ta mustra momentu ku hendenan di 
TELBO a pone e krans na okashon di konmemorashon di 211 aña independensia 
di Venezuela. 


Telbo tambe a 
pone krans 

Djabièrnè 1 di Yüli 2022 
14 


I N V I TA S H O N 


Un invitashon na bo pa bin resa rosario 
Fecha: 10 yüli 2022 
Lugá: Seru di Orashpn 
Ora: 6:00 pm 


Mama Maria ta warda bo! 
Kòrsou tin mester di bo orashon 


Yunan di Maria Auxiliadora 


E poder di orashon 


A yega di sosodé ku bo ta pensa algun bia ku pa medio di 
orashon bo a haña e privilegio pa kambia bida, nashonnan i 
hasta e kurso di Historia si tan únikamente bo ta dispuesto 
na konfia den Dios? El a bisa Yeremías: “Yama mi i Mi ta 
respondé. Lo mi konta bo di e kosnan grandi ku bo sa no 
por sa di dje” Yeremías 33:3. 


E Kristu resusitá, ku tur poder ta Esun ku a bisa: “A entrega 
mi tur outoridat riba mundu i den shelu” Mateo 28:18 i “Mi 
sa ku Mi ta ku boso tur dia, te na fin di mundu” Mateo 28:20. 
Den Huan 14:14 tambe E ta bisa: “Kiko ku boso pidi Mi den 
Mi nòmber, lo Mi hasié”. 


Si nos lo kuminsá na pidi den orashon, keriendo e kosnan ku 
E a primintí nos, nos lo mira milagernan den nos bida i esnan 
di otronan, i kurso di Historia lo a kambia. Nos ta konformá 
nos mes ku kosnan menor; nos reunionnan di orashon ta 
kombertí den reunionnan pa klara o komentá kosnan super- 
fluo. Nos ta konformá nos mes dor si skucha kumplí, algun 
kos, ku maske si nan ta difísil, na último instansha hende pa 
su intelekto, habilidat o poder ta kapas p kumpli riba su mes. 


Dikon Hesus no por a hasi kosnan grandi den Nazaret? Dor 
di e inkredulidat di nan. 


Te ainda awendia masha poko a kambia e siudat aki. Masha 
poko kos diferente, en kuantu e fe ku a sosodé einan, tur 
kos a keda manera 2000 mil aña pasá. Nos ke ta manera 
Nazaret? Kon mi sa ku mi tin fe i ku mi ta kere berdadera- 
mente loke mi ta pidiendo? Bèrdat si ami ta konfiando den 
Dios na kende mi ta hasi mi petishon. Ora un hende ta konfia 
plenamente e ta sigur ku e lo risibí loke e ta pidi. 


Señor a bisa nos i a primintí nos, ku si nos pidi algu konforme 
na su boluntat, E lo skucha nos, i si E skucha nos, E lo kon- 
testá. 1 di Huan 5:14-15. 


Orashon ta un akto di máksimo prioridat. Sin lugá na duda, e 
ta e disiplina mas importante di bida di e kristian. Orashon 
tabata di máksimo prioridat den bida di Señor Hesukristu, 
kuantu mas e mester ta den nos propio bida. 


Orashon ta e forsa, e poder i e sekreto ku ta move shelu i ta 
laga mundu move na su kompas. Ni sèn, ni e genio ni e kul- 
tura por hasi algu pa move Dios. 


Hinter e sekreto di poder ta biba den e santidat ku ta duna e 
alma energia, i na tur e ser yen di amor ardiente ku ta drama 
den orashon na Dios. 


Ni posishon, ni dignidat ni e obranan grandi, lo move e ve- 
híkulo di Dios. E ta un forsa apashoná ku ta lo úniko ku por 
mov’é, e orashon di fe ta e forsa kreador. 


E ophetivo no ta ser un gran hòmber o un gran muhé di fe, 
sino un hòmber o un muhé ku tin fe den un gran Dios. 


Si nos ta fiel na Señor den keda den su Palabra i ku su Pal- 
abra keda den nos, nos petishonnan lo ser skuchá i kontestá. 


Mary Guevara 


Pordon ta nifiká máksimo 
don. E ta e forma mas grandi 
di stima ku Dios ta regalá mi. 
E ta riba di mi kapasidatnan. 
Mi no por hasié riba mi mes, 
e ta superá mi. Mi ta pordoná 
den Hesus. E ta e úniko ku ta 
pordoná. 
E ya a salba nos, El a por- 
doná tur kos for di e krus. Ami 
únikamente ta habri mi mes na 
e pordon ei ku El a regalá mi 
riba e krus. Einan, riba e krus, 
ya tur mi pikánan i di mi pare- 
ha ta klabá. Esnan di mi 
yunan. 
Mi ta kere ku yuda hasi 
pordon eksplísito. Kisas 
skirbié, òf bis’é na bos altu 
dilanti Hesus. Mi ta pidi 
Dios pa e yuda mi na a por- 
doná loke mi so no sa na 
pordoná. 


Hesus den su herida ta 
sana mi. A kambio di nada. 
Gratuitamente. Mi ta por- 
doná den Hesus i mi ta dun’é 
un sí pa su pordon riba krus. 
Semper Hesus ta asina den mi. 
Hesus a pasa dor di bida 
sanando i pordonando. Por- 
don ta sana. Renkor ta 
heridá. Hesus ta pone su mes 
den mi lugá riba krus. E ta ok- 
upá mi lugá, marando su mes 
p’asina ku ami ta lòs mi mes. 
Mi ta pordoná dilanti Hesus. 
Dilanti su krus. Pasobra E a 
pordoná mi tur kos. 
El pordoná por tantu ta un 
grasia ku mester implorá. Mi 
ta implorá na Spiritu Santu pa 
por pordoná. Dios e ora ei ta 
drenta pa e apertura di e kura- 
son. I ami ta keda na pas i 
liberá. Mi ya bai mas ayá di 


mi límitenan. Esaki ta e pordon 
di Kristu. Mas ayá di mi lógi- 
ka, di mi forsanan, di mi ko- 
mprenshon, di mi doló. 
Mester ta posibel ora Dios 
ta hasié den mi. Den e bida mat- 
rimonial i familiar tur loke ta 
daña mi mester ser restourá. 
Mi ya pordoná for di mi doló, 
no for di e responsabilidat di 
e otro. Kisas tin be e otro no tin 
tantu kulpa den algu konkreto, 
pero nos ta duna kuenta, si nos 
ta honesto, ku nos ta dañá. 
Pasobra nos tabata spera 
algu ku no a pasa. Pasobra e 
otro no a hasi loke mi tabata ke 
òf a hasi loke mi no tabata ke. 
Pa un palabra òf un silensio. Tur 
loke tin di doló den mi, mi mester 
pordon’é dilanti Hesus. Pasobra 
mi ta trahá pa stima den libertat. 
I pa ser liber mi mester por- 
doná. 
Mi ta pordoná kosnan ku e 
otro no sa ku el a hasi ku mi. E 
no tin ku ber ku sentimen- 
tunan, tin be si mi ta spera na 
sinti e pordon, e lo pasa hint- 
er bida. Pordon ta un akto di 
boluntat. E ta un elekshon 
liber ku mi ta hasi dilanti di Dios. 
Mi ta skohe pordon den mi bida 
pasobra e ta sana mi. Ami ta 
skohe pa pordoná den e mo- 


mento aki. 
Hopi be pordon i doló tin 
ku ber ku algu di mi. Ku mi 
herida, ku mi historia. Ku algu 
ku semper mi a deseá, ku un 
falta di mi infansia ku di al- 
gun manera mi ta proyektá 


den mi esposo òf den mi yunan 
p’asina ku nan ta yena e es- 
pektativa aki. ¡Ki importante 
ta konosé! 
Ora mi ta pordoná, Dios ta 
bai sanando mi alma. Dios ta 


E proseso di pordon: Konos’é pa bib’é 


Un elekshon ku ta sana 


Sigui lesa pag.15 

Djamars e siman aki, SGB sekshon MBO tambe tabatin nan entrega di diploma. E entrega a tuma lugá anochi i tabatin hopi hende pa presensiá 
nan yu òf famia risibí nan diploma. Potrèt e hóbennan ku a haña nan diploma ku nan a sakrifiká fuerte pe. 


Entrega di diploma SGB sekshon MBO 

KRALENDIJK—Du- 
rante entrega di diploma 
na hóbennan di SGB sek- 
shon MBO, mener Tom 
Berbeek di MSR, a hasi un 
impreshon grandi e anochi. 
Ta trata di un Ulandes Eu- 
ropeo, ku sigur stima Bo- 
neiru i esnan ku e ta duna 
lès na skol. 
Berbeek a presentá e 


hóbennan ku el a duna lès 
durante e aña eskolar ku a 
pasa. Di un un forma poko 
chistoso, el a alegrá e alum- 
nonan riba stage i e invita- 
donan. El a pèrkurá pa un 
ambiente bibu, na entrega 
di diploma. Riba potrètnan 
dosente Tom Berbeek i es- 
nan ku a pasa nan aña es- 
kolar ku éksito. 


Tom Berbeek a impreshoná tur hende 
anochi di entrega di diploma 

ARUBA 
STATIA/SABA/ST. MAARTEN 


SABA/STATIA -- For 
di febrüari 2022 tin repor- 
tahenan ta drenta di mu- 
rimentu di seapel spiña 
largu, òf seapel pretu (Di- 
adema), na un grupo di isla 
den Karibe, inkluso Statia, 
St. Maarten, Saba i Kòrsou. 
Organisashonnan 
respon- 
sabel pa áreanan marino 
protehá dentro di e region 
di Karibe hulandes, ta pre- 
okupá ku e eventonan akí 
por ta un ripitishon di e mu- 
rimentu masivo di seapel 
ku a tuma lugá den añanan 
1980 i ku a hera kaba ku e 
populashon di seapel di Ka- 
ribe. 
Un edishon nobo di 
Dutch Caribbean Nature 


Alliance (DCNA) su bo- 
letin di informe digital i 
grátis, Bionews, ta pone 
atenshon na e aktual pro- 
seso di murimentu, kiko ta 
hasiendo pa restorá e popu- 
lashon akí i kiko por hasi pa 
duna asistensia. 


Importansia pa ref di 
koral 
Seapel pretu tin un papel 
importante den mantenshon 
saludabel di ref di koral, ku 
ta esensial pa protekshon di 
kosta i un fuente di entrada 
krusial pa hende den Ka- 
ribe Hulandes komo ku nan 
ta un atrakshon pa turismo. 
Seapel spiña largu ta 
yuda mantené e balansa 


delikado denter di e ref dor 
ku nan ta kome lima, ku 
ora esaki ta den abundansia 
grandi ta hasi daño na ko- 
ral. 


Malesa 
Medio di añanan 1980 
un malesa a skeiru rònt di 
region di Karibe, kabando 
ku kasi hinter e populashon 
di seapel. Medio febrüari 
2022, tin reportahenan a 
kuminsá drenta tokante ka- 
sonan ekstensivo di muri- 
mentu di seapel den region 
di Karibe. 
Di 
Karibe 
Hulandes 
e promé reportahenan a 
drenta dia 14 di mart for 
di e isla di Statia. Seguida- 


mente pronto reportahenan 
di e otro islanan di Islari- 
ba, Saba ku St. Maarten, 
a drenta. Na Kòrsou a re- 
portá e promé opservashon- 
nan di seapel malu a drenta 
na kuminsamentu di yüni. 
Dos siman despues, mas ku 
90% di e populashon ku ta- 
bata bou di investigashon, a 
disparsé. 


Tayer di seapel pretu 
Na aprel, DCNA huntu 
ku Hogeschool Van Hall 
Larenstein (VHL), a tene 
un tayer di restorashon di 
seapel pretu. E tayer akí a 
duna investigadónan i ma- 
nagernan di parkenan mari- 
no un bista amplio di e situ- 
ashon ku e seapel pretu ta 
den pa e region di Karibe, 
inkluso e eventonan aktual 
di murimentu i téknikanan 
di restorashon. Siudada- 
nonan i turistanan tambe 
por yuda registrá salubridat 
di seapel den Karibe dor di 
manda nan opservashonnan 
di seapel saludabel, malu 
òf morto. E reportahenan 
akí lo yuda managernan di 
parkenan marino determiná 
e kousanan i traha riba in- 
tentonan di restorashon. 
Por registrá e opservashon- 
nan dor di bishita e wèpsait 


di AGRRA, https://www. 
agrra.org/sea-urchin-die- 
off/, òf dor di tuma kon- 
takto ku e organisashon di 
maneho di parke lokal. 


Konseho 
Otro 
konsehonan 
pa 
prevení plamamentu di e 
malesa, laba ekipo di sam- 
buyá ku hopi awa dushi 
i laga nan seka na solo, 
sambuyá na sitionan ku no 
ta infektá promé ku bai si- 
tionan indiká komo infektá, 
no trapa riba nan òf kita nan 
for di kaminda nan ta, bibu 
òf morto. 


Mas informashon 
Tuma mas informashon 
tokante e situashon aktual, 
kiko ta hasiendo pa restorá 
e populashon i kiko por 
hasi pa yuda, dor di lesa e 
último edishon di DCNA 
su boletin di informe digi- 
tal grátis Bionews disponi- 
bel na https://dcnanature. 
org/news/. DCNA su bo- 
letin di notisia BioNews 
ta supsidiá generosamente 
pa e ministerio hulandes 
di agrikultura, naturalesa i 
kalidat di kuminda, LNV, 
i e aktividatnan di DCNA 
ta supsidiá pa De Postcode 
Loterij. 


Seapel spiña largu den problema 

Awèl sí. Nan a lubidá riba nos dos. 
Nos tambe ta katibu. Papiando 30 
aña den korant sin pago. 


Yen di aktividat siman pasá 
tokante 
sklabitut. 
Charla, 
ekskurshon, etc. 


+ 
WOWO I OREA PA PAPIAMENTU 
Pa: Bòi Antoin 


Awe mi ta publiká e último 
entrega di e rúbrika aki por lo 
pronto. Mi no ke kai den ripiti- 
shon. P’esei mi ta wanta un tiki, 
pero ku chèns semper pa kon- 
tinuá den futuro, probablemente 
kuminsaentu di otro aña. Mien- 
trastantu mi ta kere sí di a aten- 
dé e erornan di mas komun i ko- 
riente den nos idioma. Mi a trata 
di laga boso mira kuantu fout tin 
den komunikadonan di prensa 
ku ta bai prensa. Asta den ko- 
munikadonan di gobièrnu, tantu 
di Hulanda (RCN) komo Bonei- 
ru. Tambe den artíkulonan skir- 
bí pa nos redakshon mes. Pues 
tabatin outo-krítika tambe. 


*** 
Mi a ripará ku e problema di 
mas grandi ta aksènt. Na unda 
ta pone aksènt skèrpi i aksènt 
grave. Tòg e no ta parse mi asi- 
na difísil. Ku un tiki esfuerso bo 
ta dominá aksènt i tambe uso 
di trema. No djis simplemente 
bisa ku e ta difísil. Henter nos 
ortografia, ku su reglanan, ta 
riba Internèt, Wikipedia. Aki riba 
ta duna splikashon hopi kla. Ku- 
minsá einan, riba bo mes, pa 
despues kisas kompletá e in- 
formashon aki ku un kurso. Tin 
difeente estudio di Papiamentu 
ku ta duna lès di ortografia. 


*** 
No rabia òf desesperá na 
momentu ku bo topa situashon- 
nan por ehèmpel kontradikto- 


rio. Papiamentu ta un idioma 
den desaroyo. Lo dura añanan 
promé ku tur kos ta na òrdu ku 
nos idioma materno. Mester 
a kuminsá un kaminda. Mien- 
trastantu laga nos purba i sigui 
purba skirbi ortografia korekto i 
hasi bon uso di Papiamentu den 
nos komunikashon vokal. 


*** 
Mayoria bia(ha) ku mi ta skir- 
biendo e rúbrika aki mi televi- 
shon ta sendé i mi ta mira i sku- 
cha e programa Mòru Bondia. 
Mi ta apresiá e esfuersonan ku 
Tito Doran ta hasi pa papia nos 
idioma materno korekto. Masha 
tiki presentadó di radio i televis- 
hon ta hasi esaki. Un pabien na 
Tito. Komo ku tantu Tito komo 
Nicole ta hasiendo esfuerso asi- 
na grandi pa usa Papiamentu 
na forma korekto, mi gusta pone 
atenshon pa kapta nan foutnan. 
Mi ta spera ku nan no ta rabia 
ku mi. Mi tambe ta kometé fayo 
den Papiamentu i sa hala mi a- 
tenshon tambe. Asina nos tur ta 
siña di otro. 
*** 
Un fout ku mi ta notando 
diferente biaha serka tantu Ni- 
cole komo Tito, ta hústamente e 
echo ku ora nan usa e palabra 
‘tantu’, manera den e frase an- 
terior, nan ta usa e palabra ‘i’. 
Nan mester usa na lugá di e 
palabra ‘i’ e palabra tantu. Pone 
atenshon. Hopi hende ta hasié. 


*** 
Loke tambe mi ta lesa i tende 
konstantemente ta, por ehèm- 
pel: “...ta e kompania ku nan ta 
traha p’e.” Ami lo sugerí: “... e 
kompania pa kua nan ta traha.” 


*** 
E dianan ku a pasa, atrobe 
den Mòru Bondia, mi ta tende 
nan papia tokante ‘fangu djaka’, 
miéntras ku simplemente mes- 
ter bisa ‘kue djaka’. Ta meskos 
ku hopi aña pasá, tempu ku 
nan a bini ku e funshon di ‘hon- 
denvanger’ na Boneiru. Tambe 
a kuminsá ta bisa i skirbi ku e 
persona aki tabata fangu kachó. 
Nò! E hòmber tabata kue kachó. 
Awor ku si tin hende tabata in- 
terpretá esaki den dòbel sentido 
no ta moatibu ku mester pone 
ku ta kambia ‘kue’ pa ‘fangu’. 


*** 
Papi, nos miembro di reda- 
kshon, ta analisá teksto di ko- 
munikadonan ku ta drenta na 
BONERIANO ku un bista krí- 
tiko. E siman aki e ta referí na e 
siguiente tekstonan, ku pregun- 
ta kua ta korekto: “... Boneiru 
ta krese i kambia rápidamente” 
òf “... poblashon di Boneiru ta 
krese i kambia rápidamente.” 
Mi ta laga na boso, lesadónan 
di e rúbrika aki, pa disidí kua 
ta bon. Promé ku opiná, pensa 
mas aleu... 
*** 
Promé ku mi finalisá e último 


entrega aki (por lo pronto) mi ke 
pone atenshon na algun asuntu 
ku mester atendé ku urgensia. 
Kuminsá na korigí e kantidat 
grandi di nòmber di kaya ku no 
ta korektamente skirbí, segun 
regla di ortografia. Por ehèmpel 
e kayanan ku nòmber di pais a 
lo largu di Bulevar Julio A. Abra- 
ham na Playa Pariba. M’a yega 
di publiká algun foto di nan den 
e kolumna aki: Kaya Francia, 
Kaya Spanja, Kaya Norwega i 
algun mas. Den Nikiboko tam- 
be tin algun kaya di instrumènt 
musikal ku no ta bon skirbí. Por 
ehèmpel Kaya Bari (sin aksènt 
skèrpi), segun mi tambe Kaya 
Tambu. Den Antriol diferente 
nòmber di piská, Rincon ka- 
yanan di mata, palu i flor. 
*** 
Otro preokupashon ku mi 
tin ta e influensia kresiente di e 
Papiamentu di Kòrsou den nos 
Papiamentu. 
Tur dos ta Papiamentu en- 
bèrdat, pero tin diferensia. Aki 
kontinuashon di e trabou di 
standarisashon di Papiamentu 
ta hopi importante. 
Mi ta kere ku e influensia aki 
ta debí ku tin diferente dosente 
di Papiamentu yu di Kòrsou ta 
duna lès. Ehèmpel: Na Bonei- 
ru ta neishi, peishi, leishi. No 
nèshi, pèshi i leshi. I tene kue- 
nta ku nos konosé ‘fabien’ komo 
variante di ‘pabien’. 
*** 

ARUBA 
DEPORTE 


KRLENDIJK--Ayera 
djárason 6 di yüli 2022, 
tabatin 
kontinuashon 
di 
kampionato 2022 di futbòl 
di nos isla organisápa FFB 
ku ta e federashon di futbòl 
di nos isla, ora ku pa 8'or 


anochi, e dos ekiponan di e 
bario di Nort Saliña ku ta sv 
Young Boys i sv Estrellas, a 
topa otro den e kampionato. 
SV Young Boys ta na di 
5 lugá den e kampionato ku 
11 punto, SV Estrellas ku 


10 punto na di 7 lugá den 
e kampionato. E partido aki 
entre e dos ekiponan aki 
di bario, a primintí di bira 
sigur un tremendo partido 
ayera nochi. Un viktoria 
pa SV Estrellas e ekipo aki 


KRALENDIJK--E eki- 
po di futbòl di SV Juven- 
tus di Antriòl/Playa Pabou, 
mañan djabièrnè 8 di yüli 
2022, ta topa ku e ekipo di 
SV Vespo di Rincon, esaki 
pa 8or anochi den Stadion 
Antonio Trenidad den kon- 
tinuashon di kampionato 
futbòl 2022 di nos isla. 
E partido aki tambe ta 
primintí di bira otro tre- 
mendo partido di e kampi- 
onato entre e ekiponan aki 


buskando e tres puntonan 
foi dje partido pa drecha 
aun mas nan posishon den 
e kampionato rumbo pa 
klasifikashon pa e ekipo 
ku lo por klasifiká ainda pa 
buèlta di seis. 
E partido aki pues lo 
por bira sigur un tremendo 
partido di e kampionato. 
Nos ta deseá e ekiponan 
aki tur klase di éksito den e 
partido aki. 
Éksito. 


KRALENDIJK--Kam- 
pionato futbòl di nos isla 
ta sigui awe nochi 8'or den 
Stadion Antonio Trenidad 
na Rincon, ora ku pa 8'or 
anochi e ekiponan SV Uru- 
guay di Antriòl Pariba i SV 
Vitesse di Antriòl Pabou 
enfrentá otro. 
Mañan djaweps 7 yüli 
2022 pues, otro tremendo 
partido di e kampionato ku 
ta primintí di bira otro tre- 


mendo partido di e kampio- 
nato. 
E ekiponan aki a prepará 
nan mes bon pa e kompro- 
miso aki ku sigur tei bira 
otro tremendo partido di e 
kampionato. 
Un viktoria pa SV Uru- 
guay den e partido aki, e 
ekipo aki ta bai 14 punto 
i mantené su mes na di 4 
lugá den e kampionato. 
Un viktoria pa Sv Vi- 


tesse, e ekipo aki ku ta ka 
kabes na e momentunan 
aki, ta mantené su mes na 
promé lugá den e kampio- 
nato. 
E partido aki pues ta pri- 
mintí di bira otro tremendo 
partido ku e dos ekiponan 
buskando e 3 puntonan di e 
partido. 
Éksito na e ekiponan aki 
den e partido i den e kam- 
pionato. 


Juventus vs Vespo 
mañan anochi 


Wikènt ku a pasa e agrupashon musikal di músika krioyo, Hóben na Timon, tabata 
di bishita na Kòrsou. Tabata un fin di siman kargá ku evento kultural den un at- 
mósfera fenomenal. Dia promé di yüli Hóben na Timon tabatin e plaser di karga e 
evento na Wilhelminaplein ku a sali for di Brionplein. Tabata un anochi tremendo, 
gosando ku 17 Kantadó Mayó. E grupo kompleto, huntu ku artistanan invitá, tabata 
master. Un danki spesial na Sektor di Kultura pa e dia aki. 


ta bai 13 punto i ta pasa pa 
okupá di kuater lugá den e 
kampionato. Un viktoria 
pa sv Young Boys, e ekipo 
aki ta bai 14 punto i pasa pa 
okupá di 4 lugá den e kam- 
pionato. 


E partido ayera nochi 
pues a primintí di bira un 
tremendo partido entre e 
ekiponan aki ku a prepará 
nan mes bon pa e kompro- 
miso aki. Éksito na e eki- 
ponan den e kampionato.. 


Presentashon Hóben na Timon 
na Kòrsou 


Young Boys i Estrellas 
ayera nochi 


Awe nochi SV Uruguay 
vs SV Vitesse 

ARUBA 
DEPORTE 


KRALENDIJK--Un 
wikènt tras di lomba ku 
hopi éksito tabata e promé 
palabranan di sr. Andy Ig- 
nacio presidente di Wolf- 
Pack Foundation, den en- 
trevista ku nos tabatin kuné 
djaluna último despues di 
un eksitoso organisashon 
pa loke ta trata e promé 
Seri di Karibe 2022 di Pony 
League di Boneiru. 
Tabata un wikènt tras di 
lomba ku hopi éksito, pero 
ku hopi esfuerso, pa kua 
nan ta hopi kansá pero al fi- 
nal di dia mira bèk ku tur e 
muchanan tabata kontentu, 
tur e delegashonnan tabata 
kontentu, anto esei pa nan 
ta e satisfakshon. 
Djaluna último, pa ta 
eksakto un siman atras, 
delegashonnan a kuminsá 
yega Boneiru. 
Debí na e buelonan entre 
Kòrsou i Boneiru ku tabata 
limitá, a buta ku timnan a 


kuminsá yega hopi tem- 
pran. 
Planiá tabata pa e dele- 
gashonnan a yega 28 pa 29 
ranka sali. 
Tabatin delegashonnan 
ku a yega foi dia 27 i tin ku 
a yega dia 28. 
E parti di naturalesa 
tambe ku no por hasi nada 
kontra dje, e parti di mal 
tempu a pone ku no por a 
sigui traha duru riba e fèlt 
di Amas, anto e fèlt opshon 
2 ku ta Jossy Boekhoudt 
Ballpark, e fèlt aki tambe 
tabata den un estado un tiki 
krítiko, mirando kon e fèlt 
su situashon tabata, miran- 
do ku e fèlt no tin yerba tur 
kaminda i esaki a bira lodo. 
Mas aleu sr. Ignasio a 
bisa ku e ta kere ku nos ta 
protehá aki na Boneiru, ya 
ku mayoria bia i tur e aña- 
nan ku kos tabata bin den 
nos direkshon, mayoria bia 
esaki a desviá òf Bon Dios 


ta kuida i protehá nos aki 
banda. 
Esaki a buta ku a haña 
chèns pa drecha Jossy 
Boekhoudt Ballpark. 
A saka tur e tera ku ta- 
bata lodo ku katapila anto 
yena tera nobo, kual a pone 
e ora ei ku djaweps e Seri 
di Karibe a ranka sali 5'or 
atardi. 
No tabata un trabou fásil 
pero si ku a logra keda kla 
ku esaki. 
Tabatin yen di hende ta- 
bata akinan kaba, pero ku 
naturalesa bo no por hasi 
nada kontra esaki. 
Bon tabata ku a kuminsá 
drecha e fèlt di Jossy Boek- 
houdt Ballpark di manera 
ku bala por a kuminsá lora. 
Kualke hende ku no a 
mira kon e fèlt tabata, ta 
bisa ku no tabatin awa ku 
a kai. 
Hopi trabou pero a logra 
drecha esaki manera awa 


no a ni stòf ei banda. 
Akinan sr. Ignacio a 
yama danki na tur e perso- 
nanan ku a yuda. 
E no kier a menshoná 
nòmber pa no lubidá niun 
ku a hasi esaki posibel tra- 
hando duru pa logra esaki 
ku awe nos tabatin un Seri 
di Karibe eksitoso manera 
esaki a bai. 
Tabata hopi hende ku 
skòp i krewá ku a traha 
duru pa saka lodo benta afó, 
pasó mester a saka henter e 
lodo pa buta otro material. 
Mirando ku lo no a keda 
kla, anto a buska un kata- 
pila pa hasi e trabou, trese 
santu i tera nobo tambe pa 
yena e fèlt bèk pa weganan 
por a tuma lugá komo si- 
fuera tabata un fèlt ku no a 
mira niun gota di awa.. 
Tambe sr. Ignacio a bisa 
ku spesialmente e partinan 
di apèrtura i klousura, a 
hinka esaki den man di sra. 


Neca Cornelia, ku a hasi un 
tremendo trabou. 
Tabata nèt un siman pro- 
mé a papia ku Neca Corne- 
lia pasó tabatin otro plan, 
pero na último momentu 
nan a bisa ku nan no por 
logra mas pa hasi esaki. 
A aserká sra. Neca Cor- 
nelia kende ku man habrí a 
aseptá i tuma esaki i karga e 
responsabilidat. 
Ta un persona ku a 
kordiná e kosnan masha 
masha bunita mes. 
Abo komo organisadó no 
tabatin niun doló di kabes, 
e ta yega entregá loke bo a 
pidié pa hasi p’abo, un tre- 
mendo trabou. 
Tabata un apèrtura asina 
bubita, tambe un klousura 
mahestral, segun sr. Andy 
Ignacio, presidente di Wolf- 
Pack Foundation a duna di 
konosé den entrevista kuné 
e siman aki. 


KRALENDIJK--Nos 
tabatin kombèrsashon ku e 
presidente di Pony League 
Boneiru ku ta sr. Kumar 
Piar, pa tende di su persona 
kon tur kos a bai ku e pro- 
mé Seri di Karibe 2022 di 
nos isla ku sigur tabata un 
gran éksito siman pasá. 
Pony League huntu ku 
Wolf-Pack Foundation a 
organisá pa promé bia un 
Seri di Karibe di beisbòl pa 
nos futuronan di U10, loke 
tabata sigur un gran éksito 
i ku satisfakshon no sola- 
mente pa e organisadónan, 
pero tambe pa e bishitan- 
tenan di e diferente paisnan 
ku a partisipá, tambe pa nos 
nos mes hendenan na kas 
komo organisadó. 
Sr. Kumar Piar den en- 


trevista e siman aki a bisa 
ku den e parti di Seri di Ka- 
ribe nan a kuminsá huntu, 
e ku Andy, pero dado mo- 
mentu un di “coach”nan di 
U10 pa motibu di trabou no 
por a mantené su mes mas 
na e kompromiso, pa kua e 
la hañ’é ta skùif bai atendé 
e parti di “coach” huntu ku 
e dos otro “coach”nan. 
Ta di aploudí kon Andy 
a sigui karga e esaki i guia 
e timon te na final pa e parti 
di Seri di Karibe. 
Andy a papia di e Seri 
di Karibe, e ta gusta ana- 
lisá riba e otro partinan ku e 
hendenan ku no ta para ketu 
na dje mesora. 
Pero e manera ku Andy a 
zòrg pa risibí e delegashon- 
nan, e trato ku nan a haña, 


kon nan a sinti nan mes, 
huntu ku e bon komenta- 
rionan di e delegashonnan, 
kon Boneiru e trata nan, 
sèmper atento pa nan, sigur 
sigur ta algu hopi bunita pa 
nan i pa mustra ki tipo di 
hende nos bonerianonan ta. 
Anto esei sigur sigur 
Andy ku e tim ku tabata 
kordiná esei, a hisa e kara i 
nòmber di Boneiru na haltu 
den tur e paisnan ku tabata 
na Boneiru pa e Seri di Ka- 
ribe. 
Sigur sigur tambe nan 
lo bai papia di esaki den e 
kongresionan ku lo bai tin 
di Pony League i tambe kon 
bunita Boneiru a trata nan 
komo ser humano i kon nos 
a balorá nan. 
Eseinan sigur sigur ta 


algu ku mester tene duru ku 
dos man p’abo keda man- 
tené esaki. 
E parti mas bunita tabata 
momentu ku Venezuela i 
Aruba ku a titulá kampion i 
supkampion, kon e otronan 
a djòin pa selebrá e logronan 
aki huntu ku nan. Banda di 
esei e selekshon di Boneiru 
ku a sali mas disipliná, esei 
tabata na enkargo di direk- 
tor di kampionato i empa- 
yernan kon e muchanan ta 
atendé riba fèlt k’eseinan, 
ku nan a logra haña e tí- 
tulo aki. Sèmper Boneiru 
den pasado a bai partisipá, 
pero e bia aki selekshon di 
Boneiru a mustra ku nos ta 
kompetí. 
Anto ku algun mucha ku 
tin 10 luna hungando beis- 


bòl, e ta sumamente orgu- 
yoso no pasó e ta “coach”, 
pero ta sumamente orguy- 
oso kon e muchanan aki 
a batayá i bisa ku nan lo 
benta algun di e grandinan 
abou. Si no tabata pa kan- 
sansio, nan lo a benta Sto. 
Domingo abou. E parti mas 
dushi ku Kòrsou ku ta ko- 
nosí, Boneieru a wanta nan 
na 4-2 i ku den final nan a 
logra gana Boneiru. 
E partinan aki ta kosnan 
ku e ta bisa pa no wak e re- 
sultado so, wak e proseso. 
Esei ta nifiká ku Boneiru su 
beisbòl tin futuro. 
Segun sr. Kumar Piar 
presidente di Pony League 
a bisa den entrevista kuné e 
siman aki. 


Segun sr. Kumar Piar presidente di Pony League Boneiru 
Beisbòl Seri di Karibe 2022 no tabata solamente un 
satisfakshon pa nan komo organisadó 


Segun sr. Andy Ignacio presidente di Wolf-Pack Foundation 
Seri di Karibe beisbòl Pony League 2022 tabata 
sigur un gran éksito 

ORANJESTAD - Un bes 
mas ta yegando na fin di 
otro aña escolar y ta mira cu 
tin hopi alumno cu a gradua 
y/of cu a pasa e aña, pa cual 
den nomber di Gobierno di 
Aruba Prome Minister Ev- 
elyn Wever-Croes ta manda 
palabra di pabien y hopi fe- 
licitacion. Banda di esaki ta 
mira tambe cu tin grupo di 
alumno cu tin cu pasa e aña 
di nobo y ta spera cu e aña 
venidero lo ta exitoso pa e 
grupo aki tambe. 
E temporada aki tambe 
varios studiante ta prepara 
pa bay den exterior pa stu- 
dia, y den cuadro di esaki 
Gobierno a wordo infor- 
ma door di Arubahuis cu 
e situacion na Hulanda ta 
keda un situacion hopi difi- 
cil. E realidad ta cu cosnan 
a cambia hopi na Hulanda 
den e ultimo 2 pa 3 añanan 


y principalmente despues 
di Covid, tin un scarse- 
dad enorme di vivienda. E 
scarsedad aki ta birando pio 
pa motibo cu na Hulanda 
tin limitacion di espacio pa 
construi vivienda nobo. 
Premier 
Wever-Croes 
a splica cu Arubahuis ya a 
constata den pasado cu ta- 
batin ocasionnan cu studi- 
antenan tabata yega te na 
Hulanda, nan tabatin in- 
scripcion di scol pero nan 
no tabatin cas ainda. Den 
cierto caso Arubahuis por 
a yuda, mirando e tipo di 
contract y palabracionnan 
cu tabatin entre Arubahuis 
y diferente Gemeente na 
Hulanda. Sinembargo, e 
situacion awo ta diferente 
y e cantidad di Gemeente 
cu ainda Arubahuis lo por 
purba yuda cu ne pa un stu- 
diante haya un vivienda ta 


hopi limita. Na e momen- 
tonan aki e ta hopi reco- 
mendabel pa studiantenan 
y mayornan percura pa tur 
cos ta regla desde na Aruba. 
Arubahuis ta haci apelacion 
na mayornan pa den caso 
cu no keda cla cu vivienda, 
pa considera si ta manda bo 
yiu Hulanda si of no. 


A weita aña pasa cu ta- 
batin algun biaha cu stu- 
diantenan Rubiano a keda 
riba caya. Sea paso nan 
contract a finalisa of tabatin 
otro plan cu e edificio y no 
tabata facil pa haya un solu- 
cion. “Mi por papia di expe- 
riencia propio, mi tambe tin 
un yiu cu kier bay studiante 
na Hulanda, y e no a keda 
cla ainda cu vivienda cerca 
di caminda cu e kier studia, 
ni mas leu di caminda cu e 
ta studia,” Prome minister a 


duna di conoce. Hopi biaha 
mester recuri na Makelaars/ 
Real Estate Agents pa yuda, 
pasobra esey talbes ta e uni- 
co solucion, pero ni asina 
tin garantia cu bo ta keda 
cla. Arubahuis no ta un 
Real Estate Agent y no tin e 
contractnan mas cu tabatin 
den pasado, pasobra cos- 
nan a cambia na Hulanda. 
E diferente fundacionnan 
a kibra nan contractnan cu 
Arubahuis y cu otro instan- 
cianan pasobra despues di 
Covid cos a bira totalmente 
diferente. 
Ta haci apelacion na tur 
studiante cu ta pensa pa bay 
studia na Hulanda pa wak 
bon pa bo tin bo inscrip- 
cion completo den bo man 
prome cu bo subi avion y 
percura pa bo tin un vivien- 
da. “Tin biaha nos ta pensa 
aki na Aruba cu si bo tin un 


conoci aya na Hulanda, e 
yiu por bay biba cerca dje. 
Porfabor wak esey bon di 
adelanta, paso si e conoci 
na Hulanda ta biba den 
un cas caminda cu ta dos 
hende por tin inscribi y ya 
tin dos hende den e cas, 
no ta permiti un studiante 
pa inscribi eynan tambe. Y 
sin un adres valido na Hu- 
landa, e studiante no por 
haya ni fiansa ni cuminsa 
su estudio.” Prome Minis- 
ter Wever-Croes ta termina 
enfatisando pa tur mayor cu 
tin yiunan cu kier bay stu- 
dia na Hulanda, pa regla tur 
cos hopi bon di prome. De- 
partamento di Enseñansa di 
Aruba tin hopi informacion 
riba su website, pa percura 
cu tur studiante di Aruba cu 
kier bay studia na Hulanda 
ta hopi bon prepara prome 
cu nan bay Hulanda. 


ORANJESTAD -- Mi- 
nister di Cultura Xiomara 
Maduro a bishita klas 4 di 
Imelda Kleuterschool pa 
asina entrega e muchanan 
nan premio cu nan a gana 
den e competencia “Un 
Rima Pa Mi Isla” dedica na 
nos Dia di Himno y Ban- 
dera. 
Minister a wordo ricibi 
pa e cabezante di e scol 
y despues a bay den klas 
4 caminda e muchanan a 
presenta nan rima ganado. 
E mandatario a gradici e 
muchanan pa nan participa- 


cion demostrando nan amor 
pa nos Pais Aruba. 
Danki tambe na juf- 
frouw cu a yuda e mucha- 
nan den nan preparacion. 
E muchanan a keda masha 
contento di por a ricibi nan 
premio cual ta un treat di 
pizza pa henter e klas. Un 
danki un biaha mas na tur 
scol preparatorio cu a par- 
ticipa den e competencia “ 
Un Rima Pa Mi Isla” dedi- 
ca na Nos Dia di Himno y 
Bandera. Danki tambe na 
Urataka Center pa coopera 
cu e premionan. 


Muchanan di Klas a ricibi nan premio 
di competencia 


Prome Minister Evelyn Wever-Croes: 
Situacion na Hulanda no ta mescos cu antes mas pesey ta 
recomenda pa studiantenan regla vivienda desde Aruba 


Hi Rentals 


ta buska 
- 1 karpinté fini ku eksperensia 
- 1 metselaar ku eksperensia 


Pa mas inf. tel. 786-3008 

ORANJESTAD -- Sec- 
tor di benta por mayor y 
detal ta e sector cu mas ne- 
goshi tin estableci eyden. 
Esaki ta loke cu director 
di Aruba Chamber of Co- 
merce Martijn Blankestijn 
a duna di conoce den e ul- 
timo conferencia di prensa 
di e organisacion aki. E sec- 
tor aki a domina pa hopi aña 
caba y ta solamente durante 
e pandemia por a mira un 
shift chikito. E director a 
papia di e cantidad di com- 
panianan cu ta registra na 
KvK como ta activo. Asina 
el a menciona cu tin 19.912 
compania oficialmente ac- 
tivo aki na Aruba. 
Loke por mira den e lista 
ta mayoria ta activo den e 


sector di Benta por Mayor 
y Detal. Tin sector cu ta 
domina negoshi aki na Aru- 
ba, cuminsando cu esun di 
Benta Por Mayor y Detal cu 
3540 negoshi. 
Na di dos luga tin ac- 
tividadnan 
profesional, 
cientifico y tecnico cu 2339 
negoshi; na di 3 luga ta 
sector di construccion den 
cual tin 2102 compania den 
operacion; na di 4to luga 
tin sector di acomodacion 
y alimento cu tin 2007 ne- 
goshi y na di cinco luga ta 
e sector di administracion 
y apoyo di cual sector tin 
1944 negoshi. 
E cinco sectornan aki 
hunto tin 11.932 negoshi 
den operacion. Loke ta re- 


saltante ta cu prome cu pan- 
demia masha hopi negoshi 
tabata 
wordo 
estableci, 
aunke e no a baha hopi. 
Añanan 2019 y 2020 tabata 
e añanan cu mas hopi ne- 
goshi a estableci. Increibel 
ta cu den Pandemia, na aña 
2020 un total di 2700 ne- 
goshi a establece. El a cay 
un poco na 2021 ora cu 
2500 negoshi a establece 
nan mes na Aruba. 
Te cu aworaki, pa loke ta 
2022, tin 600 negoshi nobo 
estableci. Por nota den e 
cifranan cu 127 negoshi 
a registra pa sector Profe- 
sional, Cientifico y Tec- 
nico, y 24 a cera nan porta. 
Aki por nota un cambio 
pasobra antes mas cantidad 


di negoshi nobo ta bini di 
Benta Por Mayor y Detal. 
E aña’ki tabatin 110 ne- 
goshi nobo den e sector aki 
y 57 a cera nan portanan. Pa 
loke ta esun di Acomoda- 
cion y Alimento tabatin 90 
nobo y 48 a cancela nan ac- 
tividadnan. Den construc- 
cion tabatin 64 nobo y 37 a 
cera nan portanan, mientras 
cu den e sector di adminis- 
tracion tabatin 64 nobo y 33 
a cancela nan operacion. 
Antes, segun Balkestijn 
a splica, e sector di Benta 
Por Mayor y Detal ta domi- 
na registro di companianan 
pero awo a mira, e aña’ki, 
sector Profesional, Cien- 
tifico y Tecnico a domina. 
Probablemente, 
mirando 


e tipo di companianan cu 
ta cay den sector aki (con- 
sultancy, di haci encuesta, 
investigacion di mercado, 
bookkeeping), esaki ta debi 
como un consecuencia di- 
recto di Pandemia. A bini 
un cambio den e forma di 
haci Aruba tin casi 20 mil 
negoshi registra na Camara 
di Comercio negoshi debi 
na Pandemia, un otro tipo 
di mercadeo. 
Un aspecto tambe cu ta 
hala atencion den e cifra- 
nan aki ta cu 10% di e com- 
pania estableci na Aruba ta 
responsabel pa 90% di Aru- 
ba su GDP. Esaki ta mus- 
tra e vulnerabilidad ora cu 
ta depende di un solo pilar 
economico 


ORANJESTAD -- Den e 
ultimo dianan, politiconan 
oponente especialmente, ta 
pidi claridad riba e inves- 
tigacion cu ta wordo haci 
na Arubahuis. Prome Mi- 
nister Evelyn Wever-Croes 
a enfatisa un biaha mas, 
manera cu ya el a anuncia 
desde luna pasa caba, na 
e momento cu a bin na su 
conocemento cu tin algun 
cos cu no lo ta bayendo 
bon na Arubahuis, el mes, 
como e minister encarga cu 
Arubahuis, a pidi Centrale 
Accountantsdienst (CAD) 
pa haci un investigacion. 
E investigacion aki a cana 
su caminda. Mas instancia 
a wordo involvi den e in- 
vestigacion. Pero, princi- 
palmente, kier a mira kico 
ta loke cu no a bay bon pa 
coregi esakinan inmediata- 
mente. Prome Minister a 
duna di conoce cu e inves- 


tigacion ta den su fase final 
hunto cu tur su consehonan 
cu Gobierno mester haya 
riba locual cu a bay malo, 
loke cu mester wordo core- 
gi, y ken mester wordo teni 
responsabel. Na e momento 
aki, e procedura aki no a 
caba ainda. “Como Mini- 
ster encarga cu Arubahuis, 
ainda ami no a haya e con- 
seho final di e investiga- 
cion. Y mientras cu esaki 
no ta cla, no ta prudente 
ni responsabel pa papia y 
duna informacion tocante e 
investigacion. 
“Manera cu mi a bisa 
semper, ken cu haci algo cu 
no ta bon, e mester carga 
su responsabilidad. Y no ta 
asina manera cu oponen- 
tenan ta insinua cu ami no 
kier papia di e rapport pa- 
sobra mi kier pone man na 
cabes di coleganan di par- 
tido. Esaki ta leu di ta ber- 


dad. Pero si mi bay papia 
aworaki di e investigacion, 
cu mi no a haya e conseho 
final ainda, mi por daña e 
investigacion den tal grado 
cu despues oposicion ta 
bolbe tira den mi cara cu 
mi a perhudica of mi a yuda 
hende. 
Mi ta pidi, ban duna 
tempo tempo. E ta un inves- 
tigacion cu ta wordo tuma 
hopi na serio. Tur esnan cu 
ta haciendo e investigacion 
ta dedicando hopi tempo na 
esaki. Y asina cu e investi- 
gacion y e rapport ta full 
cla, y mi haya tur conseho, 
mi lo informa Parlamento di 
tur loke cu a pasa y lo pasa 
principalmente pa evita pa 
cualkier cos cana robes den 
futuro. Mi ta comprende 
cu oponentenan politico 
tin interes den esaki. Mi ta 
comprende cu tin mas hen- 
de cu tin interes den esaki. 


Gobierno sigur lo duna e 
transparencia necesario. Mi 
mes ta esun cu a cuminsa 
e investigacion aki, y mi 
mes lo ta esun cu lo duna 
transparencia un biaha mas 
y lo informa e resultado 
di e investigacion ora cu e 


keda cla. Mi ta pidi pa nos 
tur carga pasenshi. Hunto 
nos tin pa hiba e pais aki 
padilanti. Si tin cosnan cu 
a cana robes, nos lo coregi 
nan”, Prome Minsiter Ev- 
elyn Wever-Croes a duna di 
conoce. 


Aruba tin casi 20 mil negoshi registra 
na Camara di Comercio 


Investigacion Arubahuis 
ta den fase 

WILLEMSTAD.- Hues 
no 
ta 
honra 
sindikato 
ABVO den nan demanda 
di difamashon kontra di 
e miembro Melitza Daal. 
Al kontrario hues ta bisa 
ABVO ku komo un organ- 
isashon grandi, e mester 
por tolerá krítika. 
ABVO i Daal ta den 
un disputa fo’i despues di 
elekshon pa un direktiva 
nobo ku un presidente nobo 
na yüni 2021. Despues di 
algun siman, sra. Daal a sali 
indiká ku e miembronan di 
ABVO na St. Maarten i 
Bonaire no por a vota pa 
un direktiva nobo. Dor di 
esaki e votashon tabata ile- 
gal. Daal ku a keda elegí 


pa drenta e direktiva nobo, 
pero no a drenta, pasobra 
p’e e elekshon tabata ilegal. 
For di e momentu ei sra. 
Daal a bai prensa i ta duna 
su entrevistanan kontra di 
ABVO. 


Disputa 
ABVO den e kaso aki a 


presentá na hues un komu- 
nikado di Daal di dia 23 di 
aprel 2022. Tambe ABVO a 
entregá vários entrevista ku 
Daal a hasi tantu na radio 
komo televishon na hues. 
ABVO den nan demanda ta 
pidi korte pa prohibí Daal 
pa duna deklarashon difam- 
atorio òf ekspreshonnan in- 
nesesario kontra di ABVO 
públikamente. ABVO ta 
mara e prohibishon kontra 
di un multa. Hues a pasa 
den e disputa ku tin entre 
Daal i ABVO riba resultado 
di elekshon di yüni 2021. 
Pero den e huisio sumario 
no a pone hopi atenshon 
riba e disputa aki. Pues den 
e huisio sumario aki no por 


bisa ken tin rason den e 
disputa entre Daal i ABVO 
riba resultado di elekshon. 
Banda di esaki, ABVO no 
a entregá ningun petishon 
riba e punto aki. Ta keda na 
partidonan pa bai un prose- 
dura a fondo pa sa ken tin 
rason si òf no. 
Mas aleu hues a indiká 
ku te asina leu ku tin e dis- 
puta, públikamente, Daal su 
derecho di ekspresá ta keda 
protehá dor di artíkulo 10 
insiso 1 di EVRM (Tratado 
di derecho humano). Segun 
hues loke ku Daal a deklará 
públikamente den komuni- 
kado no a pasa e límite di 
difamashon. ABVO no a 
supstansia sufisientemente 


unda i kon Daal a pasa e 
límite di ekspreshon. Hues a 
sigui bisa ku e promedio di 
lesadó ku lesa loke ku Daal 
a trese dilanti simplemente 
ta hañ’é komo algu ku e 
hende ta ekspresá negati- 
vamente, i lo mira e komu- 
nikado komo “tuma nota di 
dje”. E alegashon di ABVO 
ku a base deklarashon di 
Daal e konsekuensia ta ku 
hende ta tuma retiro for di 
e sindikato i tambe no ta 
haña miembro nobo, ta un 
eksaherashon enorme. Te- 
niendo kuenta ku tur loke a 
bin dilanti hues no ta honra 
ABVO e prohibishon pa 
Daal sigui difamá nan pú- 
blikamente. 


WILLEMSTAD. - Dja- 
dumingu 10 di yüli awó 
sosionan di ACU tin opor- 
tunidat pa vota pa aprobá 
kambio den statuto. Un 
kambio ku lo salbaguardiá 
eksistensia finansiero sano 
di e koperativa. 
Kuater aña despues ku e 
trayekto a kuminsá, e sta- 
tutonan ahustá ta riba mesa 
pa por implementá e struk- 
tura ku sosionan a skohe 
durante di Reunion Gene- 
ral dia 7 di mart 2021. Den 
e struktura nobo direktiva 
lo ta full time i esnan ku 
ta okupá funshon den e di- 
rektiva ta hende ku ta biba 
filosofia koperativa i tin 
konosementu finansiero. A 
hasi e kambionan nesesario 
pa awor e statuto ahustá ta 
mas fuerte ankrá den prin- 
sipionan di koperativa. 
E statuto ahustá akí lo 
salbaguardiá un maneho 
(finansiero) prudente i dili- 
gente di ACU, protehá so- 
sionan i duna espasio pa 
ACU sigui krese. Reunion 
General ketu bai ta keda e 


instrumento poderoso ku e 
sosio tin na su disposishon 
pa duna rumbo na e koope- 
rativa. Den reunion general 
sosionan ta skohe ken ta bai 
den Hunta di Supervishon 
ku ta e órgano ku ta wowo 
i bos di sosionan. Awor den 
statuto a ser reglá ku tan- 
tu, Hunta di Supervishon 
komo sosionan via di Re- 
union General tin mas tantu 
influensia pa ku direkshon i 
maneho di ACU. 
Un kambio fundamental 
ta ku awor ta trata asuntu 
finansiero komo un trabou 
full time kompañá ku e re- 
sponsabilidat pa e trabou. E 
personanan dediká pa hasi 
e trabou lo ta profeshonal- 
nan ku ta komprondé i biba 
filosofia di kooperativa. 
ACU a surgi di e fi- 
losofia di hende bin huntu 
pone sèn pa ora di un purá 
tin un kaminda di kue. Ta 
paga bèk ku interes i asina 
hasi e posibilidat pa yuda 
mas tantu sosio ku ta posi- 
bel ku un fiansa insidental 
pa asina loke ACU tin por 


keda rende. For di nan mes 
tabata skohe un direktiva 
ku despues di trabou i den 
tempu liber ta hasi atmini- 
strashon di e fondo i atendé 
ku e petishon di fiansa di 
un sosio. E filosofia di ko- 
perativa a resoná ku nos ko- 
munidat i ACU a krese bira 
un organisashon di 24 mil 
miembro. Promé e tabata 
un koperativa kaminda ám- 
tenar so por a bira miembro. 
Su éksito i prinsipio a krea 
un demanda den komuni- 
dat di hende ku kier a bira 
miembro di e organisashon. 
ACU a adaptá e maneho pa 
aseptá miembro nobo pa 
asina no ta solamente ám- 
tenar i nan famia por bira 
miembro, pero tambe per- 
sonanan di otro gremio di 
nos País. 
Miéntras ku tur e kambi- 
onan di kresementu ta tuma 
lugá, e struktura básiko ku 
kua ACU a kuminsá kuné na 
aña 1963 no a kambia. Pero 
si e reglanan ku ta rigi mun- 
du finansiero. I e statutonan 
di ACU no tabata akapará 


mas e manera pa e organ- 
isashon funshoná siguiendo 
e reglanan finansiero mo- 
derno. Sosionan mes tabata 
konsiente di e limitashon di 
e statuto. Na 2016 durante 
Reunion General sosionan 
a aprobá un moshon pa un 
komishon di sosio traha 
riba 
restrukturashon 
di 
ACU. Na Reunion General 
na 2018 a instalá Komishon 
Restrukturashon ACU ku e 
mandato pa bai investigá 
kua ta e mihó modelo pa 
ACU. ACU a tuma paso- 
nan konkreto ku yudansa 
di ekspertonan huntu ku 
e komishon pa asina yega 
na algun modelo nobo pa 
ACU. Durante di e reunion 
dia 7 di mart 2021 Reunion 


General a skohe e modelo 
‘Raad van Supervisie plus’. 
Tabata bisto ku e trabou 
di restrukturashon lo no 
keda kla mesora. Banko 
Sentral di Kòrsou i St. 
Maarten a disidí na 2020 
di pone dos Kuratòr pa en- 
tre otro sigurá i aportá na e 
proseso di restrukturashon i 
finalisashon di esaki. Awor 
ta asina leu ku e trabou ta 
kla. Tin un struktura nobo 
kla pa implementá riba 
mesa. Awor e ta den man di 
sosionan. 
Djadumingu 10 di yüli 
awor, sosionan tin chèns 
pa vota pa aprobá e statuto 
ahustá durante reunion ge- 
neral. Reunion ta kuminsá 
10'or di mainta. 


ACU ta kla pa vota pa kambio 
di statuto 


ABVO ta pèrdè kaso difamashon 

ARUBA 
KÒRSOU 


WILLEMSTAD -- Fitti- 
paldi Pietersz, pa promé bia 
a kanta i toka na un misa na 
Kòrsou, wikènt pasá. El a 
kanta misa riba dia di Kòr- 
sou, himno i bandera, tam- 
be djadumingu 3 di yüli. 
E kantamentu di misa a 


tuma lugá na parokia Kristu 
Bon Wardadó, den Koraal- 
specht. Fittipaldi a konta ku 
el a topa diferente persona 
desendiente di Boneiru na e 
misa ámbos dia i tabata un 
ambiente dushi. 
Semper na kas di Señor, 


tin un dushi sentimentu, 
bendishoná. 
E ta gradisí pader Stani- 
slaw Cupac, pa e oportuni- 
dat i tante Shirley Treurniet, 
kendenan a guia e dianan 
pa Fittipaldi kanta. Kada 
misa tin nan estilo. 


Fittipaldi Pietersz a kanta misa 
na Koraalspecht Kòrsou 


Den kuadro di selebrashon dia di Himno i Bandera na Kòrsou, ‘Easy Riders Cu- 
racao’ a organisá un paseo ku motosaikel. Kantidat di boneriano i arubano a par- 
tisipá i pa promé bia, tabatin partisipante for di Sürnam. Tur partisipante a gradisí 
e organisashon, kon bon nan a pasa na Kòrsou durante e fin di siman. Riba potrèt 
momentu ku timnan a entrega e organisashon di Kòrsou diferente rekuerdo. 


Paseo ku motosaikel na Kòrsou 

Riba 5 di yüli último a tuma lugá konmemorashon di 
211 aña independensia di Venezuela. Tabatin ofrenda 
ﬂ oral na busto di Simon Bolivar, libertador di e pais- 
nan bolivariano di awendia. A hisa banderanan di Ve- 
nezuela, Hulanda i Boneiru 06:00 am i a baha esaki- 
nan bèk pa 18:00 pm. 


Do you have an idea for a business or is 
your business in its early or growth stage? 


The winner of the final pitch event will receive 
$5000 USD and a spot to compete & represent 
Bonaire in the regional and global finals. 
Global winners compete to win a share of 
$1.000.000 USD in prizes! 


Register today to scale your business! 
It’s more than a pitch competition. It’s a 
life-changing experience. 


Entrepreneurship World Cup Bonaire 2022 is hosted by 
Reshapers (formerly D&I), H.M.S and SkyLights. 


SCAN ME TO REGISTER 


Start your journey at 


211 Aña independensia 
di Venezuela 


